**Anexa 1 la OMDRAP nr................................**

**Programul Operațional Regional 2014-2020**

**AXA PRIORITARĂ 1 Promovarea transferului tehnologic**

**PRIORITATEA DE INVESTIŢII 1.1 Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general**

**Obiectiv Specific 1.2** **Creșterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puţin dezvoltate” în România - Sprijin pentru dezvoltare tehnologica si îmbunătățire a comercializării proiectelor selectate in cadrul** **Programului de Valorizare a Cercetării**

**POR/2020/1/OS 1.2/RV/1**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

Sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării (Research Valorization Program/RVP)

**PREAMBUL**

Acest document reprezintă condițiile specifice de accesare a fondurilor pentru apelul de proiecte Programului de Valorizare a Cercetarii, nr. POR/2020/1/OS 1.2/RV/1– Axa prioritară 1 - Promovarea transferului tehnologic, Prioritatea de investiții 1.1 Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general, Obiectivul Specific 1.2 - Creşterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puțin dezvoltate” în România - Sprijin pentru dezvoltare tehnologica si îmbunătățire a comercializării proiectelor selectate in cadrul Programului de Valorizare a Cercetării (Research Valorization Program/RVP) în cadrul Programului Operaţional Regional (POR) 2014-2020.

În cadrul prezentului document, prin Ghidul general se înţelege documentul cu titlul Ghidul solicitantului - Condiții generale de accesare a fondurilor în cadrul POR 2014-2020, iar prin Ghidul specific apelului de proiecte, se înțelege prezentul document. În cazul în care prin prezentul ghid se face trimitere la anumite secțiuni din Ghidul general, se aplică doar respectiva secțiune. Restul prevederilor din Ghidul general, la care nu se face trimitere prin prezentul ghid nu sunt aplicabile.

Aspectele cuprinse în acest document ce derivă din Programul Operațional Regional 2014-2020 (în continuare POR) și modul său de implementare, vor fi interpretate exclusiv de către Ministerul Lucrărilor Publice, Dezvoltării și Administrației (MLPDA prin instrucțiunile emise de AMPOR) cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe completarea cererii de finanțare să vă asigurați că aţi parcurs toate informaţiile prezentate în acest document, precum şi toate prevederile Ghidului General şi să vă asigurați că aţi înţeles toate aspectele legate de specificul intervențiilor finanțate în cadrul prezentului apel de proiecte.

Vă recomandăm ca până la data limită de depunere a cererilor de finanțare în cadrul prezentului apel de proiecte, să consultați periodic pagina de internet www.inforegio.ro, pentru a urmări eventualele modificări ale condițiilor generale și/sau specifice, precum și alte comunicări/ clarificări pentru accesarea fondurilor în cadrul POR 2014-2020.

Pentru a facilita procesul de completare şi transmitere a cererilor de finanțare, la sediul Agențiilor pentru Dezvoltare Regională (ADR) funcționează un birou de informare, unde solicitanții pot fi asistați, în mod gratuit, în clarificarea unor aspecte legate de completarea şi pregătirea cererii de finanțare. Întrebările relevante şi răspunsurile corespunzătoare sunt publicate periodic pe pagina de internet a Agențiilor pentru Dezvoltare Regională (ADR), la secțiunea dedicată POR 2014-2020.

Cuprins

[**1.** **Informații axa prioritară / prioritatea de investiții / operațiunea** 5](#_Toc55809929)

[1.1 Axa prioritară 1: Promovarea transferului tehnologic 5](#_Toc55809930)

[1.2 Obiectivul specific al axei prioritare/priorității de investiții 5](#_Toc55809931)

[1.3 Operațiunea 5](#_Toc55809932)

[1.4 Contextul 5](#_Toc55809933)

[1.5 Regiunile în cadrul cărora se pot solicita finanțări în cadrul prezentului apel de proiecte 6](#_Toc55809934)

[1.6 Acțiunile sprijinite în cadrul prezentului apel de proiecte 6](#_Toc55809935)

[1.7 Indicatori specifici programului 6](#_Toc55809936)

[1.8 Indicatorii de proiect 6](#_Toc55809937)

[1.9 Cuantumul co-finanțării nerambursabile acordate în cadrul prezentului apel de proiecte 7](#_Toc55809938)

[**2.** **Informații despre apelul de proiecte** 7](#_Toc55809939)

[2.1 Ce tip de apel de proiecte se lansează ? 7](#_Toc55809940)

[2.2 Care este perioada în care pot fi depuse proiectele ? 7](#_Toc55809941)

[2.3 Unde se depune cererea de finanțare și care este modalitatea de depunere ? 8](#_Toc55809942)

[2.4 Valoarea minimă și maximă a finanţării nerambursabile 8](#_Toc55809943)

[2.5 Alocarea apelului de proiecte 8](#_Toc55809944)

[2.6 Cine poate solicita finanțare în cadrul apelului de proiecte 9](#_Toc55809945)

[2.7 Care este mecanismul de selecție și contractare a proiectelor în cadrul prezentului apel 9](#_Toc55809946)

[**3.** **Ajutor de stat /ajutor de minimis** 9](#_Toc55809947)

[3.1 Tipurile de întreprinderi 10](#_Toc55809948)

[3.2 Întreprinderi în dificultate 11](#_Toc55809949)

[3.2 Ajutorul de minimis 12](#_Toc55809950)

[3.2.1 Valoarea ajutorului de minimis 12](#_Toc55809951)

[3.2.2 Întreprinderea unică 12](#_Toc55809952)

[3.2.3 Regulile de cumul aplicabil ajutorului de minimis 13](#_Toc55809953)

[3.2.4 Data acordării ajutorului de minimis 14](#_Toc55809954)

[**4.** **Criterii de eligibilitate și selecție** 14](#_Toc55809955)

[4.1 Reguli generale 14](#_Toc55809956)

[4.2 Eligibilitatea solicitantului și a partenerilor (dacă este cazul) 15](#_Toc55809957)

[4.3 Eligibilitatea proiectului și a activităților 18](#_Toc55809958)

[4.4 Eligibilitatea cheltuielilor 20](#_Toc55809959)

[4.4.1 Baza legală pentru stabilirea eligibilității cheltuielilor: 20](#_Toc55809960)

[4.4.2 Condiții cumulative de eligibilitate a cheltuielilor: 20](#_Toc55809961)

[4.4.3 Categorii de cheltuieli eligibile/ne-eligibile în cadrul acestui apel de proiecte: 20](#_Toc55809962)

[4.4.3.1 Categorii de cheltuieli eligibile: 21](#_Toc55809963)

[4.4.4 Categorii de cheltuieli neeligibile: 26](#_Toc55809964)

[**5.** **Completarea cererilor de finanțare** 26](#_Toc55809965)

[5.1 Anexele la cererea de finanțare 27](#_Toc55809966)

[5.1.1 Anexele obligatorii la depunerea cererii de finanţare 28](#_Toc55809967)

[5.1.2 Anexele obligatorii la momentul contractării cererii de finanțare 30](#_Toc55809968)

[**6.** **Procesul de evaluare, selecție și contractare a proiectelor** 32](#_Toc55809969)

[6.1 Care sunt etapele procesului de evaluare, selecție și contractare a proiectelor? 32](#_Toc55809970)

[**6.1.1** **Conformitate administrativă și eligibilitate** 32](#_Toc55809971)

[**6.1.2** **Evaluarea tehnică și financiară, inclusiv vizita la fața locului** 33](#_Toc55809972)

[**6.1.3** **Etapa precontractuală** 33](#_Toc55809973)

[**6.1.4** **Etapa contractuală** 34](#_Toc55809974)

[6.2 Care sunt clauzele contractuale aplicabile ? 35](#_Toc55809975)

[**7** **Depunerea și soluționarea contestațiilor** 35](#_Toc55809976)

[**8** **Prevederi procedurale pe perioada stării de urgentă/alertă** 36](#_Toc55809977)

[**9** **Modificarea ghidului solicitantului** 36](#_Toc55809978)

[**10** **Prevederi finale** 36](#_Toc55809979)

[**11** **Anexe** 36](#_Toc55809980)

# **Informații axa prioritară / prioritatea de investiții / operațiunea**

## Axa prioritară 1: Promovarea transferului tehnologic

|  |  |
| --- | --- |
| *Prioritate de investiții 1.1* | Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și de servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general. |

## Obiectivul specific al axei prioritare/priorității de investiții

|  |  |
| --- | --- |
| *Obiectiv Specific* | O.S. 1.2 - Creșterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puțin dezvoltate” în România - Sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării (RVP) |

## Operațiunea

Programul de față vizează susținerea financiară a proiectelor beneficiare de coaching în cadrul Programului de Valorizare a Cercetarii (RVP) la nivel regional, pentru continuarea dezvoltării unor produse inovative și acordării de servicii ştiinţifice şi tehnologice de înalt nivel în domenii prioritare.

## Contextul

Proiectul decurge din rezultatele implementării la nivelul celor două regiuni selectate ca pilot (regiunile de dezvoltare Nord-Est şi Nord-Vest) a Proiectului “Sprijin pentru specializarea inteligentă a regiunilor mai puţin dezvoltate”.

Scopul general al acestui proiect este de a identifica constrângerile care blochează creșterea în regiunile mai puțin dezvoltate și de a le oferi acestora asistență în vederea maximizării impactul investițiilor regionale şi creşterii competitivității, elaborarea (Regiunea Nord-Vest), respectiv actualizarea (Regiunea Nord-Est) Strategiilor Regionale de Specializare Inteligentă (RIS3).

Comisia Europeana a contractat Banca Mondiala pentru a implementa un proiect de asistență tehnică pentru susținerea inovării la nivelul Regiunilor Nord-Est si Nord-Vest din România. Asistența tehnică cuprinde implementarea a 4 programe pentru încurajarea inovării la nivelul ecosistemului de cercetare la nivel Regional.

Programul de valorizare a cercetării (RVP) a fost lansat in martie 2019 și a presupus o amplă consultare cu actorii regionali implicați în domeniile cu potențial de specializare inteligentă. Obiectivul este să sprijine în mod direct și indirect comercializarea rezultatelor proiectelor de cercetare identificate printr-un proces transparent în ambele regiuni de dezvoltare, în care au fost implicați actorii cheie din sistemul quadruple helix (administrație centrală și locală, instituții de învățământ, entități de educare și cercetare, reprezentați ai mediului de afaceri, IMM-uri, antreprenori, investitori, societatea civilă etc.).

Astfel, au fost colectate inițial 60 de idei de proiecte la nivelul celor două regiuni de dezvoltare. Din analiza de proiecte generate realizată de experții Băncii Mondiale, au fost selectate apoi 20 de proiecte, urmând ca, ulterior, luând în considerare șansele de comercializare a rezultatelor acestora, lista fiind redusă la 10 proiecte. Acestea au primit coaching din partea Băncii Mondiale și au avansat în direcția unei mai bune maturități tehnologice și comerciale. Activitățile au vizat sprijinirea echipelor de cercetare selectate, cu potențial ridicat, pentru a îmbunătăți tehnologia și piața proiectelor lor, pentru a identifica oportunități de comercializare potențiale și pentru a îmbunătăți parteneriatul cu mediul privat. Efectele așteptate sunt: posibilă comercializare pentru unele echipe, iar, pe termen mai lung, pentru echipele de cercetare, conștientizarea factorilor cheie de succes în comercializare si o mai buna orientare spre piață în viitor.

Scopul prezentului apel este de a sprijini implementarea acestor proiecte de specializare inteligentă din cele două regiuni, care contribuie la obiectivele de specializare inteligentă regionale și sunt incluse în Anexa 11.1 la prezentul ghid.

Prin aceste proiecte care abordează într-o manieră integrată lanțul valoric al inovării (prin activitățile de cercetare-dezvoltare-valorizare propuse), se asigură o mai bună valorificare pe piață a rezultatelor activității de cercetare-dezvoltare, alinierea cu tendințele comunitare de dezvoltare și rezolvare a unor provocări societale.

## Regiunile în cadrul cărora se pot solicita finanțări în cadrul prezentului apel de proiecte

Intervenția se va concentra pe acordarea de sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării în regiunile mai puțin dezvoltate din România (regiunile Nord Est și Nord Vest) pe baza proiectelor incluse în Anexa 11.1 la prezentul ghid și selectate în cadrul proiectului “Supporting Innovation in Catching-Up Regions in Romania”, Technical Assistance (TA) sub acordul realizat între DG REGIO and the World Bank (WB) în septembrie 2018.

## Acțiunile sprijinite în cadrul prezentului apel de proiecte

Prin intermediul acestui apel de proiecte vor fi sprijinite activități specifice cu caracter de cercetare-dezvoltare și abordare multi-sectorială, implementate în vederea facilitării transferului tehnologic și introducerii pe piață a rezultatelor cercetării, în concordanță cu domeniile prioritare identificate în cadrul Strategiilor de Specializare Inteligentă a regiunilor de dezvoltare Nord-Est și Nord-Vest.

Acțiunile vizate converg la sprijinirea echipelor de cercetare selectate, cu potențial ridicat, pentru a le asigura îmbunătățirea tehnologiilor, dezvoltarea produselor/serviciilor/proceselor inovative cu rol în transferul tehnologic, identificarea piețelor de desfacere si a oportunități de comercializare, precum si îmbunătățirea parteneriatul cu mediul privat.

Efectele așteptate sunt: posibila comercializare pentru unele echipe, iar, pe termen mai lung, pentru echipele de cercetare, conștientizarea factorilor cheie de succes în comercializare si o mai buna orientare spre piață în viitor.

## Indicatori specifici programului

În cadrul POR 2014 – 2020, pentru Axa Prioritară 1 – Promovarea transferului tehnologic sunt identificați următorii indicatori:

|  |  |
| --- | --- |
| COD INDICATOR | DENUMIRE INDICATOR SI UNITATE DE MASURĂ |
| 1S1 | % IMM-uri inovative care colaborează cu alții (indicator de rezultat) |
| 1S70 | Cooperări implementate ca urmare a „Iniţiativei Regiuni mai puţin dezvoltate” (indicator de realizare) |
| CO01 | Număr de întreprinderi care primesc suport |
| CO02 | Număr de întreprinderi care primesc granturi |
| CO 04 | Investiție productivă: Număr de societăți care beneficiază de sprijin nefinanciar |
| 1S2 | Entităţi de transfer tehnologic sprijinite |

La completarea cererii de finanțare în MySMIS, indicatorii axei prioritare se vor introduce în tabelul dedicat indicatorilor prestabiliți de realizare (secțiunea Indicatori prestabiliți). Pentru indicatorul 1S65 se va completa cu valoarea 1 pentru fiecare proiect în parte. Indicatorul 1S1 trebuie doar selectat.

## Indicatorii de proiect

Indicatorii de proiect, care fac obiectul monitorizării implementării activităților se referă la:

* Număr de studii tehnologice în domeniile de specializare inteligente identificate în anexa 11.3 la prezentul ghid, realizate ca urmare a implementării sau finalizării proiectului,
* Număr de publicații în reviste recunoscute CNCSIS B+, reviste/publicații cotate ISI pentru diseminarea pe scară largă a cunoștințelor obținute în urma activităților de cercetare-dezvoltare,
* Numărul de produse (bunuri/servicii) noi/îmbunătățite comercializate, rezultate în urma introducerii pe piață a rezultatelor cercetării în domeniile de specializare inteligentă menționate în Anexa 11.3 la prezentul ghid.

Atenție! Este obligatorie selectarea si asumarea tuturor indicatorilor menționați mai sus.

Neîndeplinirea indicatorilor anterior menționați la termenele stabilite va conduce la recuperarea totală/proporțională a finanțării nerambursabile acordate în cadrul tuturor etapelor proiectului. A se vedea prevederile clauzelor contractuale aplicabile în cadrul acestui apel de proiecte.

## Cuantumul co-finanțării nerambursabile acordate în cadrul prezentului apel de proiecte

Contribuția programului (acoperită din FEDR și bugetul de stat) este de 100 % din valoarea eligibilă a cheltuielilor finanțabile prin ajutor de minimis în valoare maximă de 50.000 pe proiect, în conformitate cu prevederile regulamentului aplicabil.

În conformitate cu prevederile Regulamentului (UE) NR. 1407/2013 al CE din 18 decembrie 2013, privind aplicarea articolelor 107 și 108 din Tratatul privind funcționarea Uniunii Europene, cuantumul ajutoarelor de minimis este de maximum 200.000 EUR pentru 3 ani financiari consecutivi pentru fiecare entitate, cu excepția sectorului transport rutier de mărfuri în contul terților sau contra cost, caz în care cuantumul ajutorului este stabilit la limita de 100.000 EUR.

Cu toate acestea, estimarea solicitanților cu privire la valoarea finanțării nerambursabile solicitate trebuie să ia în considerare posibilele fluctuații de curs valutar la momentul acordării ajutorului de minimis, respectiv la momentul încheierii contractului de finanțare. Astfel, indiferent de fluctuațiile valutare ale cursului de schimb, între cele două momente sau la momentele respective, valoarea nerambursabilă solicitată nu trebuie să depășească valorile maxime eligibile mai sus menționate, in caz contrar proiectul va fi respins, neputându-se solicita ajustarea respectivelor valori pentru încadrarea în limitele regulilor de cumul mai sus menționate.

# **Informații despre apelul de proiecte**

## 

## Ce tip de apel de proiecte se lansează ?

Acest tip de proiecte este de tip închis, non-competitiv, cu termen limită de depunere a cererilor de finanțare (2 luni) şi este destinat proiectelor prevăzute în Anexa 11.1 la prezentul Ghid.

O cerere de finanțare depusă de un solicitant din Anexa 11.0 la prezentul Ghid, care este respinsă într-una din etapele procesului de evaluare, selecție şi contractare, poate fi redepusă în cadrul apelului de proiecte, în limita termenului de depunere a proiectelor. Proiectele redepuse sunt considerate din punct de vedere procedural proiecte nou-depuse.

Pentru informarea corectă a potențialilor solicitanți, OI /AM vor publica lunar pe site-ul programului situația proiectelor depuse și gradul de acoperire a alocării financiare disponibile.

## Care este perioada în care pot fi depuse proiectele ?

Apelul de proiecte **nr. POR/2020/1/OS 1.2/RV/1** se lansează prin publicarea pe site-ul [**www.inforegio.ro**](http://www.inforegio.ro)a ordinului ministrului lucrărilor publice, dezvoltării și administrației de aprobare a prezentului ghid. De asemenea, a se vedea ordinul ministrului lucrărilor publice, dezvoltării și administrației nr. ....... privind aprobarea măsurilor de ajutor de minimis aplicabile prezentului apel, cu modificările și completările ulterioare.

Proiectele se vor transmite exclusiv prin aplicația MYSMIS, în intervalului cuprins între data și ora de începere a depunerii de proiecte și data și ora de închidere a apelului de proiecte.

**Data și ora începere a depunerilor de proiecte: ..... 2020, ora ....**

**Data și ora închiderii apelului de proiecte: ...... 2021, ora ....**

Este riscul solicitantului în ceea ce privește pregătirea și depunerea proiectelor în cadrul prezentului apel. De asemenea, solicitantul își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.

## Unde se depune cererea de finanțare și care este modalitatea de depunere ?

În cadrul prezentului apel de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri-ue.ro/mysmis>, doar în intervalul mai sus menționat.

## Valoarea minimă și maximă a finanţării nerambursabile

Valoarea finanțării nerambursabile acordate este de maximum de 50.000 euro/proiect considerat eligibil, echivalent în lei la cursul de schimb Inforeuro, valabil la data lansării apelului de proiecte. Valoarea minimă a finanţării nerambursabile acordate pe componenta de minimis se stabileşte în funcţie de ajutoarele de acest tip primite în ultimii trei ani financiari/fiscali consecutivi, dar nu poate fi mai mica de 10.000 euro.

Valoarea nerambursabilă este de 100% din valoarea eligibilă a cheltuielii.

Criteriul de eligibilitate privind valoarea minimă şi maximă a finanțării nerambursabile se verifică la momentul depunerii cererii de finanțare, luând în considerare cursul valutar INFOREURO din luna publicării apelului de proiecte, respectiv .... lei/1 euro.

Cu toate acestea, pentru regulile de cumul şi plafonul de minimis ce se aplică pentru valoarea finanțării nerambursabile solicitate cursul valutar se va actualiza în etapa de contractare, fluctuațiile de curs valutar fiind în responsabilitatea solicitantului, neputându-se solicita ajustarea respectivelor valori pentru încadrarea în regulile de cumul şi/sau plafonul de minimis, proiectul fiind astfel respins de la finanţare.

Criteriile de eligibilitate privind valoarea minimă a finanțării nerambursabile solicitate nu sunt obligatorii de respectat pe perioada de implementare a proiectului, precum și pe întreaga perioadă de durabilitate a investiției.

## Alocarea apelului de proiecte

|  |  |  |  |
| --- | --- | --- | --- |
| Regiunea de dezvoltare | NE | SE | TOTAL |
| Total alocat FEDR +BS (euro) | 250.000 | 250.000 | 500.000 |
| Total lei |  |  |  |

Alocarea prezentului apel de proiecte este echivalentul în lei a 500.000 euro. Această alocare este detaliată pe regiunile de dezvoltare, astfel: Cursul valutar la care se calculează aceste alocări pentru introducerea datelor în MYSMIS este cursul de schimb Inforeuro, valabil din luna ....2020, respectiv 1 euro =.....lei. Gradul de acoperire a alocării apelului de proiecte se calculează luându-se în considerare cursul Inforeuro din luna intrării în vigoare a contractelor de finanțare.

## Cine poate solicita finanțare în cadrul apelului de proiecte

Solicitanții eligibili în cadrul acestui apel de proiecte sunt :

1. Instituție de învățământ superior acreditată, prin entitățile de inovare și transfer tehnologic (ITT) din cadrul acestora în finanțate în conformitate cu prevederile legale în vigoare ((OG 57/2002 și HG 406/2003), precum și parteneriatele între acestea.
2. Parteneriatele între instituțiile de învățământ superior acreditate, prin entitățile de inovare și transfer tehnologic (ITT) din cadrul acestora și alte entități private sau componente ale quadruple helix (autorități/instituții publice, mediul de afaceri, mediul academic și de cercetare, ONG-uri).

Menționăm că prezentul apel de proiecte este destinat exclusiv beneficiarilor și proiectelor prevăzute în Anexa 11.1 la prezentul ghid.

## Care este mecanismul de selecție și contractare a proiectelor în cadrul prezentului apel

Cererile de finanțare depuse în cadrul intervalului menționat în cadrul **secțiunii 2.2 la prezentul ghid** vor parcurge un proces de verificare, selecție și contractare descris în conformitate cu prevederile **secțiunii 8 din cadrul Ghidului general**. În cazul în care prezentul ghid conține dispoziții ce pot intra în contradicție cu prevederile Ghidului general, complementaritatea prevederilor celor două documente se interpretează în sensul aplicării dispozițiilor prezentului ghid, AMPOR putând interpreta prin instrucțiuni sensul acestora prin raportare exclusiv la prevederile prezentului apel.

Mecanismul de evaluare și selecție este unul non-competitiv, în condițiile în care se respectă regula ordinii depunerii proiectelor pentru blocarea sumelor solicitate a proiectelor depuse, cu condiția îndeplinirii criteriilor de verificare a conformității și eligibilității și cu condiția întrunirii pragului minim pentru a fi admise.

Proiectele respinse pot fi redepuse în cadrul apelului de proiecte, cu condiția respectării termenului limită sau a condițiilor de închidere a apelului în conformitate cu ghidul specific. Toate proiectele redepuse sunt considerate din punct de vedere procedural proiecte nou-depuse.

1. **Ajutor de stat /ajutor de minimis**

În termeni generali, ajutorul de stat înseamnă orice ajutor (indiferent de forma sa) acordat unor anumite întreprinderi (entități care desfășoară activități economice[[1]](#footnote-1)) de către autoritățile publice. În măsura în care acest tip de ajutor denaturează concurența și afectează comerțul intracomunitar, acesta nu este compatibil cu piața internă, cu excepția cazurilor în care tratatele UE prevăd altfel.

Fondurile publice/resursele de stat sunt definite în sensul cel mai larg, incluzând toate nivelurile de autorități publice, indiferent că vorbim de autorități centrale, locale sau regionale[[2]](#footnote-2).

În categoria fondurilor publice/resurselor de stat sau gestionate de către stat intră: bugetul de stat; bugetele locale; bugetele instituțiilor/autorităților de stat/gestionate de stat, organizate la nivel național sau local; resursele gestionate de băncile sau instituțiile financiare de stat; fondurile de investiții gestionate de stat; alte surse bugetare gestionate de stat (inclusiv fondurile europene); resursele companiilor deținute de stat.

## 

## Tipurile de întreprinderi

Întreprinderile, definite în sensul regulilor ajutorului de stat, se pot încadra în următoarele categorii, în funcție de numărul mediu de salariaţi şi valoarea activelor totale/ cifrei de afaceri, în conformitate cu prevederile legale în vigoare:

***Categoria microîntreprinderilor și a întreprinderilor mici și mijlocii*** („IMM-uri”) este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau ale căror active totale nu depășesc 43 de milioane EUR, echivalent în lei

* În cadrul categoriei IMM-urilor, ***o întreprindere mijlocie*** are între 50 și 250 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro, echivalent în lei
* În cadrul categoriei IMM-urilor, ***o întreprindere mică*** are între 10 și 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei
* În cadrul categoriei IMM-urilor, ***o microîntreprindere*** are până la 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent, echivalent în lei;.

***Categoria întreprinderilor mari*** au peste 250 de angajaţi, au o cifra de afaceri anuală netă care depăşeşte 50 de milioane de euro, sau active totale care depăşesc 43 de milioane de euro, echivalent în lei.

O întreprindere este întreprindere mare dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice.

* Prin excepție, o întreprindere se încadrează în categoria IMM dacă pragul anterior menționat de 25% este atins sau depăşit (dar să nu fie mai mare de 50%) de către următoarele categorii de investitori, cu condiţia ca aceşti investitori să nu fie legaţi, individual sau în comun, de întreprinderea respectivă:
* societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiția ca investiţia totală a acestor investitori în aceeaşi întreprindere să nu depășească echivalentul în lei a 1.250.000 euro;
* **universităţi sau centre de cercetare fără scop lucrativ;**
* investitori instituţionali, inclusiv fonduri de dezvoltare regională;
* autorități ale administrației publice locale, respectiv consilii locale ale unităților administrativ-teritoriale cu un buget anual mai mic de echivalentul în lei a 10 milioane euro şi cu o populație mai mică de 5.000 de locuitori.
* Dacă pragul de 50% este depășit de către categoriile de investitori de mai sus, întreprinderea nu se mai încadrează în categoria IMM , fiind considerată întreprindere mare.
* Unitățile și instituțiile de drept public/parteneriatele cu acestea, cu excepțiile celor anterior menționate, sunt considerate întreprinderi mari în accepțiunea prezentului ghid
* Autorități ale administrației publice locale și centrale
* Parteneriatele dintre autorități ale administrației publice locale și orice alte entități

Se recomandă o atenție sporită în aplicarea corectă a prevederilor Legii 346/2004, în special în ceea ce privește identificarea **întreprinderilor partenere și/sau legate** cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/ activelor totale) în pragurile prevăzute pentru categoria întreprinderilor se verifică abia după luarea în calcul a datelor aferente tuturor întreprinderilor partenere şi legate cu întreprinderea solicitantă, identificate conform legii.

Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, este detaliată şi exemplificată în cadrul unui ghid privind definirea IMM-urilor, elaborat de Comisia Europeană (varianta revizuită în 2015[[3]](#footnote-3) este disponibilă la adresa <http://ec.europa.eu/DocsRoom/documents/10109/attachments/1/translations/en/renditions/native>).

A se vedea **secțiunile 3.3 și 3.4 la prezentul ghid.**

## Întreprinderi în dificultate

**Ajutoarele regionale/de minimis din FEDR[[4]](#footnote-4) nu acordă sprijin întreprinderilor aflate în dificultate** în sensul Regulamentului (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. În acest sens, în conformitate cu regulamentul (UE) NR. 651/2014 AL COMISIEI din 17 iunie 2014, „***întreprindere în dificultate”*** înseamnă o întreprindere care se află în cel puțin una din situațiile următoare:

1. **În cazul unei societăți comerciale cu răspundere limitată** (alta decât un IMM care există de cel puțin trei ani la data semnării declarației de eligibilitate anexată la cererea de finanțare), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris**[[5]](#footnote-5)**.
2. **În cazul unei societăți comerciale în care cel puțin unii dintre asociați au răspundere nelimitată pentru creanțele societății** (alta decât un IMM care există de cel puțin trei ani la data semnării declarației de eligibilitate anexată la cererea de finanțare),atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate[[6]](#footnote-6).
3. **Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.**
4. **Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.**
5. **În cazul unei întreprinderi care nu este un IMM**, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5; și

2. capacitatea de acoperire a dobânzilor calculată pe baza EBITDA[[7]](#footnote-7) se situează sub valoarea 1,0

Reprezentantul legal al solicitantului/al partenerilor va/vor completa şi semna electronic, cu semnatură electronică extinsă verificabilă/olograf, pe propria răspundere, declaraţia de eligibilitate, cu privire la acest aspect. Declarațiile respective vor fi încărcate în MYSMIS sub semnatura electronică extinsă a reprezentantului legal al solicitantului/liderul de parteneriat.

Declarația menționată va fi actualizată și în cadrul etapei precontractuale/la data acordării finanțării (i.e. data semnării contractului de finanțare). A se vedea **secțiunea 4 la prezentul ghid.**

În cazul în care OI/AMPOR identifică modificări la momentul contractării care afectează indicatorii de mai sus sau cele declarate, proiectul va fi respins de la finanțare.

## Ajutorul de minimis

Ajutorul *de minimis* acordat se supune prevederilor Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor *de minimis* (Regulamentul *de minimis*).

În cadrul acestui apel, sprijinirea personalului entităților de transfer tehnologic și achiziționarea serviciilor specifice de transfer tehnologic (altele decât cele oferite de entitatea de transfer tehnologic prin personalul propriu) sunt finanțabile doar prin ajutor de minimis.

## Valoarea ajutorului de minimis

* Valoarea maximă a ajutorului, în regim *de minimis,* ce poate fi acordată unei ***întreprinderi unice*** (a se vedea mai jos), din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.
* În cadrul acestui apel de proiecte, contribuția programului este de maximum 90% din valoarea eligibilă a cheltuielilor finanțabile prin ajutor de minimis (componenta de minimis) și în limita plafonului de minimis.
* Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei aplicabile acestui apel, ori plafonul aplicabil acestor domenii este mai mic de 200.000 euro[[8]](#footnote-8), atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. Acest aspect este inclus în Declarația de angajament, depusă odată cu cererea de finanțare.

## Întreprinderea unică

În sensul Regulamentului de minimis întreprinderea unică reprezintă un grup de întreprinderi legate. Plafonul de minimis (200.000 euro) se aplică întreprinderii unice, adică grupului de întreprinderi legate (din care întreprinderea solicitantă face parte), și nu fiecărei întreprinderi în parte.

Întreprinderea unică (grupul de întreprinderi legate) include toate întreprinderile între care există cel puțin una dintre relațiile următoare:

* 1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
  2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
  3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
  4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, cu una sau mai multe întreprinderi, relațiile de la literele (a)-(d) sunt considerate întreprinderi unice.

Astfel, dacă întreprinderile A și B formează o întreprindere unică (spre exemplu, A deține peste 50% din părțile sociale ale lui B), atunci A și B împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

Întreprinderile care întreţin, prin intermediul uneia sau mai multor întreprinderi, oricare dintre relaţiile de mai sus, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.

Totuși, legătura dintre A și B trebuie luată în calcul la încadrarea solicitantului într-una din categoriile de întreprindere menționate în cadru **secțiunii 3.1 la prezentul ghid.**

Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004 – Art. 4^4 alin 4) trebuie luate în calcul doar la încadrarea solicitantului într-una din categoriile IMM menționate în cadrul **secțiunii 3.1 la prezentul ghid.** Astfel, dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM (i.e. număr mediu de salariați mai mic decât 10 și cifră de afaceri anuală netă sau active totale de până la 2 milioane euro), la datele întreprinderii A se vor adăuga în totalitate datele (numărul mediu de salariați) înregistrate de C. Pe de altă parte, în ceea ce privește acordarea și cumularea ajutorului de minimis, A și C nu vor fi considerate ca formând o întreprindere unică.

## Regulile de cumul aplicabil ajutorului de minimis

Aceste reguli se aplică pentru componenta/măsura de sprijinire a personalului și de achiziționare a serviciilor specifice (altele decât cele oferite de angajații centrelor de inovare și transfer tehnologic).

Plafonul *de minimis* (200.000 euro) se aplică tuturor ajutoarelor în regim *de minimis*, cumulate, de care a beneficiat **întreprinderea unică** pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.

Astfel, se vor cumula următoarele ajutoare *de minimis*:

* 1. primite de întreprinderea solicitantă
  2. primite de toate celelalte întreprinderi cu care întreprinderea solicitantă formează întreprinderea unică (grupul de întreprinderi legate)
  3. Acolo unde este cazul, dacă solicitantul este o întreprindere înființată ca urmare a fuzionării prin contopire a două sau mai multor întreprinderi, se vor cumula toate ajutoarele *de minimis* primite, în perioada celor 3 ani fiscali consecutivi, de fiecare din întreprinderile care au fuzionat. Același principiu se aplică în cazul unei întreprinderi care a fuzionat cu alte întreprinderi, prin absorbirea acestora.
  4. Dacă este cazul, în cazul divizării unei întreprinderi, ajutorul *de minimis* primit înainte de divizare se va aloca/ atribui acelei întreprinderi care a beneficiat/ beneficiază de el, aceasta fiind, în principiu, cea care a preluat activitatea (activitățile) pentru care a fost acordat ajutorul *de minimis*. Dacă această alocare nu poate fi făcută, ajutorul *de minimis* va fi atribuit în mod proporțional în funcție de valoarea capitalurilor noilor întreprinderi, la data divizării.

În cazul unui parteneriat constituit dintr-o organizație de cercetare și diseminare a cunoștințelor și întreprinderi, plafonul de minimis și regulile de cumul se aplică fiecărui membru al parteneriatului.

Cumularea ajutoarelor primite în regim *de minimis* se face indiferent de:

* 1. Sursa ajutoarelor (e.g. buget de stat, buget local, fonduri europene)
  2. Forma ajutoarelor (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare)

Dacă valoarea în euro a unui ajutor *de minimis* ori modalitatea de determinare a acesteia sunt specificate în actul de acordare (e.g. contract de finanțare, acord de principiu), atunci această valoare va fi dedusă din plafonul *de minimis*. În caz contrar, pentru determinarea valorii în euro a ajutorului primit, se va utiliza rata de schimb InforEuro[[9]](#footnote-9) valabilă în luna acordării ajutorului (i.e. luna emiterii/semnării actului de acordare a ajutorului).

Ajutoarele *de minimis* nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie.

Ajutoarele *de minimis* care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

Acordarea finanțării se va realiza cu respectarea prevederilor schemei de măsuri de ajutor de stat/minimis aplicabilă, şi a valorilor minime și maxime ale finanțării nerambursabile.

Reprezentantul legal al solicitantului/partenerilor va/vor completa şi semna Declarația de eligibilitate, pe propria răspundere, în care va menţiona informațiile referitoare la ajutoarele *de minimis/de stat pentru aceleasi costuri eligibile* primite în ultimii 2 ani fiscali anteriori datei de depunere a cererii de finanțare, precum şi în anul fiscal curent, până la depunerea cererii de finanţare, respectiv încheierea contractului de finanțare. ***Pe lângă informațiile cuprinse în această secțiune, formularul Declarației de eligibilitate conține instrucțiuni suplimentare privind completarea corectă a declarației.***

**În cazul în care, după aplicarea regulilor de cumul, valoarea finanțării nerambursabile solicitate prin cererea de finanțare depășește plafonul *de minimis* specific (respectiv 200.000 euro sau 100.000 euro), ajutorul de minimis nu se va acorda. În acest caz nu poate fi acordat un nou ajutor *de minimis* doar pentru acea parte din finanțarea solicitată care s-ar încadra în plafonul *de minimis* aplicabil.**

## Data acordării ajutorului de minimis

Ajutoarele de minimis aplicabile se consideră acordate la momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ele se plătesc întreprinderii respective.

În cazul POR, data acordării ajutorului este data la care întră în vigoare contractul de finanțare aferent proiectului propus prin cererea de finanțare, indiferent de momentul efectuării plăților/ rambursărilor efective.

# **4. Criterii de eligibilitate și selecție**

## Reguli generale

Prevederile prezentei secțiuni se completează, acolo unde este cazul, cu prevederile secțiunii 6 din cadrul Ghidului general, aplicabile prezentului apel de proiecte în măsura în care acestea nu contravin prevederilor prezentului ghid.

Cu excepțiile prevăzute în cadrul prezentului document, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de durabilitate a contractelor de finanțare, în condiţiile stipulate de acestea.

Verificarea menținerii criteriilor de eligibilitate ulterior semnării contractului de finanțare se realizează exclusiv în limitele prevederilor acestuia.

Cererea de finanțare (inclusiv anexele la aceasta) transmisă de către solicitant, este supusă etapei de verificare a criteriilor de eligibilitate cu privire la solicitant și la proiect, în conformitate cu prevederile grilei de verificare a conformității administrative și eligibilității - **Anexa 11.2 la prezentul ghid**. În cazul în care proiectul se realizează în parteneriat, criteriile de eligibilitate cu privire la solicitant se aplică distinct tuturor partenerilor, aceștia anexând toate documentele similare privind identificarea solicitantului.

Îndeplinirea tuturor criteriilor de eligibilitate la depunerea cererii de finanțare și în etapa precontractuală/contractuală face obiectul verificării efectuate de către Organismul intermediar POR din cadrul agenției pentru dezvoltare regională din regiunea în cadrul căreia se implementează proiectul.

Aplicanții își asumă riscul generat de durata procesului de evaluare, selecție și contractare cu privire la îndeplinirea șl menținerea criteriilor de eligibilitate pe întreg procesul anterior menționat.

## Eligibilitatea solicitantului și a partenerilor (dacă este cazul)

**4.2.1 Forma de constituire a solicitantului**

1. Instituție de învățământ superior acreditată, prin entitățile de inovare și transfer tehnologic (ITT) din cadrul acestora înființate în conformitate cu prevederile legale în vigoare ((OG 57/2002 și HG 406/2003), precum și parteneriatele între acestea.
2. Parteneriatele între instituțiile de învățământ superior acreditate, prin entitățile de inovare și transfer tehnologic (ITT) din cadrul acestora și alte entități private sau componente ale quadruple helix (autorități/instituții publice, mediul de afaceri, mediul academic și de cercetare, ONG-uri).

În cazul parteneriatelor în cadrul Acordului de parteneriat se va identifica clar entitatea cu rol de lider de proiect, precum și drepturile și obligațiile fiecărui partener în parte.

Entitățile de inovare și transfer tehnologic constituite din cadrul universităților funcționează pe principiile gestiunii economice și autonomiei financiare și se pot organiza ca departamente cu autonomie financiară, fără personalitate juridică. Departamentul cu rol de ITT trebuie să fie constituit la data de depunerii cererii de finanțare și să dispună de un regulament propriu de funcționare în cadrul persoanei juridice, de o titulatură proprie, inclusiv mențiunea privind înregistrarea distinctă a unității în cadrul contabilității persoanei juridice, conform legii, dispune de personal și conducere proprie.

La data depunerii cererii de finanțare departamentul fără personalitate juridică cu rol de entitate de inovare și transfer tehnologic trebuie să existe în cadrul structurii organizatorice a solicitantului/liderului de parteneriat/partenerilor, conform celor anterior menționate.

Solicitanții/fiecare partener trebuie să aibă în vedere încadrarea în definiția întreprinderii unice, cuantumul maxim al ajutorului de minimis ce poate fi accesat, regulile de cumul, precum și să nu se încadreze în categoria întreprinderilor în dificultate.

**4.2.2 Acreditări solicitate**

1. Instituţiile de învăţământ superior de stat în cadrul cărora sunt constituite departamente cu rol de ITT trebuie cuprinse în Anexa nr. 2 - Structura instituţiilor de învăţământ superior de stat, domeniile de studii universitare de licenţă şi specializările/programele de studii acreditate sau autorizate să funcţioneze provizoriu, locaţiile geografice de desfăşurare, numărul de credite de studii transferabile pentru fiecare program de studii universitare, formă de învățământ şi limbă de predare, precum şi numărul maxim de studenţi care pot fi școlarizați în anul universitar 2019 – 2020 din cadrul HG nr. 326/2019 din 23 mai 2019 privind aprobarea Nomenclatorului domeniilor şi al specializărilor/programelor de studii universitare şi a structurii instituțiilor de învățământ superior pentru anul universitar 2019 – 2020, cu modificările și completările ulterioare , dacă este cazul. Acreditarea se menține pe întreg procesul de evaluare, selecție, contractare, implementare, inclusiv dacă se schimbă anul universitar.
2. Departamentele cu rol de ITT din cadrul instituțiilor de învățământ superior menționate la litera a) trebuie acreditate/autorizate provizoriu până la finalul perioadei de implementare a proiectului, conform prevederilor legale în vigoare, (OG 57/2002 și HG 406/2003).

**4.2.3 Încadrarea în prevederile aplicabile ajutorului de minimis**

Solicitanții/liderul de parteneriat/fiecare partener care solicită ajutor de minimis trebuie să aibă în vedere încadrarea în definiția întreprinderii unice, cuantumul maxim al ajutorului de minimis ce poate fi accesat, regulile de cumul aplicabile, precum și domeniile de aplicare excluse de la finanțare în conformitate cu prevederile Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis și ale schemei de minimis aplicabile.

**4.2.4 Solicitantul/liderul de parteneriat a fost nominalizat în cadrul listei rezultate în urma parcurgerii etapelor de selecție specifice proiectului Sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării (RVP) al Băncii Mondiale**

**4.2.5 Disponibilitatea capacității financiare pentru asigurarea costurilor proiectului**

Solicitantul/ partenerii are/au capacitatea financiară de a asigura

* finanţarea cheltuielilor neeligibile ale proiectului, unde este cazul şi
* resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale.

În cadrul acordului de parteneriat trebuie clarificate atributiile si reponsabilitatile fiecarui partener in parte.

La depunerea cererii de finanțare, solicitantul/ partenerii va/vor completa declarația de eligibilitate şi declaraţia de angajament, prin care își asumă capacitatea financiară.

Solicitantul va transmite în etapa precontractuală hotararea de aprobare a bugetului proiectului cu mentionarea contribuției la cheltuielile neeligibile ale proiectului. In cadrul parteneriatelor, contributia la cheltuielile ne-eligibile ale proiectului trebuie incluse in cadrul acordului de parteneriat.

Contribuția financiară proprie a solicitantului și/ și/sau partenerilor pentru implementarea proiectului este constituită fie din resurse proprii, fie din resurse atrase, sub o formă care să nu facă obiectul niciunui alt ajutor public. Această prevedere trebuie interpretată în sensul normelor de ajutor de minimis pentru a nu constitui minimis și pentru a nu fi aplicabile regulile de cumul pentru aceleași cheltuieli, a depăși intensitatea maximă admisă pentru fiecare solicitant.

**4.2.6 Solicitantul/Liderul de parteneriat/ membrii parteneriatului care beneficiază de ajutor de stat/minimis în cadrul proiectului conform acordului de parteneriat și reprezentanții legali ai acestora, care îşi exercita atribuțiile de drept, nu se încadrează în situațiile de excludere prezentate în Declarația de eligibilitate (la depunerea cererii de finanțare si in etapa precontractuală), inclusiv în situațiile privind încadrarea în categoria întreprinderilor în dificultate[[10]](#footnote-10) , în condițiile menționate**

În cadrul **Anexei nr. 11.4, Modelul B** la prezentul Ghid sunt detaliate situațiile în care solicitantul nu trebuie să se regăsească începând cu data depunerii cererii de finanțare. Informațiile incluse în cadrul declarației anterior menționate se vor verifica și corela cu datele rezultate din cererea de finanțare și anexele la aceasta.

Declarația de eligibilitate se va completa de către fiecare membru al parteneriatului.

În cadrul etapei de precontractare, solicitantul/ partenerii și reprezentanții legali ai acestora, care îşi exercita atribuțiile de drept vor completa și transmite modelul din etapa precontractuală a declarației de eligibilitate aplicabile.

Orice modificare pe parcursul perioadei de evaluare, selecție și contractare asupra situațiilor prevăzute în cadrul respectivei declarații trebuie notificate de către solicitant și/sau parteneri în scris către organismul intermediar în regiunea în care se implementează proiectul. În cazul în care, în procesul de evaluare, selecție și contractare sunt identificate modificări asupra situațiilor declarate de către solicitant și/sau parteneri în cadrul declarațiilor depuse, modificări care nu au fost aduse la cunoștința organismului intermediar din regiunea în care se implementează proiectul în termen de maxim 5 zile de la modificarea acestora, cererile de finanțare pot fi respinse din proces.

**4.2.7 Demonstrarea drepturilor reale/de creanță asupra infrastructurii (imobil) pe care/unde se propune a se realiza investiția**

Având în vedere că proiectele presupun doar dotări, solicitantul și/sau partenerii trebuie să demonstrează deținerea unuia din următoarele drepturi asupra imobilului/imobilelor ce face/fac obiectul investiției:

* dreptul de proprietate privată/publică,
* dreptul de concesiune[[11]](#footnote-11),
* dreptul de administrare
* dreptul de superficie.
* dreptul de uzufruct;
* dreptul de folosință cu titlu gratuit;
* împrumutul de folosință (comodat)
* dreptul de folosință a unui bun deținut în temeiul unui contract de închiriere/locațiune
* Nu sunt eligibile investițiile care constau exclusiv din realizarea de lucrări de construcție care nu se supun autorizării, conform legii.
* Nu se acceptă înscrierea provizorie a dreptului de proprietate sau a celorlalte drepturi menționate în cadrul prezentului ghid.

Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepțiunea Codului Civil în vigoare la data lansării prezentului ghid. Vă rugăm să consultați actul normativ menționat pentru eventuale detalieri și/sau modificări.

**4.2.8 Asigurarea durabilității investițiilor în infrastructură**

Pe perioada de durabilitate prevăzută de Regulamentului (UE) Nr. 1303 din 17 decembrie 2013 privind Fondul european de dezvoltare regională şi dispozițiile specifice aplicabile obiectivului referitor la investițiile pentru creștere economică şi locuri de muncă şi de abrogare a Regulamentului (CE) nr. 1080/2006 Regulamentului (UE) Nr. 1301 din 17 decembrie 2013 privind Fondul european de dezvoltare regională şi dispozițiile specifice aplicabile obiectivului referitor la investițiile pentru creștere economică şi locuri de muncă şi de abrogare a Regulamentului (CE) nr. 1080/2006 sau în termenul prevăzut de normele privind ajutorul de stat, după caz, solicitantul nu trebuie să :

1. înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;
2. să realizeze o modificare a proprietății asupra unui element de infrastructură care dă un avantaj nejustificat unui terţ;
3. să realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

Din documentele ce atestă dreptul de concesiune/ superficie/ folosință/ uzufruct/ superficie/ comodat/ închiriere asupra imobilelor pe care se propune a se realiza investiția trebuie să reiasă faptul că drepturile respective sunt menținute cel puțin pe perioada de durabilitate prevăzută de regulamentul menționat sau în termenul prevăzut de normele privind ajutorul de stat.

Pentru acest apel de proiecte perioada de durabilitate a investiției se calculează de la plata finală aferentă contractelor de finanțare și este de 5 ani.

**Apariția unor astfel de situații poate conduce la rezilierea contractelor de finanțare în conformitate cu prevederile contractuale.**

## 4.3 Eligibilitatea proiectului și a activităților

**4.3.1 Proiectul derulează activități eligibile necesare atingerii obiectivelor programului**

Toate proiectele trebuie să prevadă în mod obligatoriu includerea pe piață a rezultatelor cercetării și comercializarea produselor/proceselor/serviciilor rezultate în urma implementării proiectului, cu respectarea prevederilor ajutoarelor de minimis aplicabile.

Proiectele au următoarele tipuri de cheltuieli în funcție de activitățile eligibile selectate:

1. Activități de cercetare aplicată şi dezvoltare tehnologică,
2. Activități de dezvoltare experimentală şi testare,
3. Activități de realizare studii de fezabilitate pentru evaluarea şi analiza potențialului unui proiect,
4. Activități de omologare, certificare, standardizare a produselor/serviciilor/proceselor, obținerea, validarea și protejarea proprietății industriale și/sau intelectuale,
5. Activități de formare de personal calificat pentru activitatea de producție, comercializare și internaționalizare, dezvoltarea de competențe antreprenoriale și tehnologice,
6. Activități de comercializare, studii de piață, activități de marketing, dezvoltare de instrumente de comercializare on-line, activități de stimulare a cererii, activități de internaționalizare (participarea, la târguri, misiuni comerciale, expoziții etc.), dezvoltare etichetă de calitate, identitate locală, brand,
7. Publicitate, comunicare și vizibilitate pentru produsul/rezultatul/procesul rezultat în urma introducerii rezultatelor cercetării,
8. Activități legate de (i) obținerea, validarea și protejarea proprietății industriale/intelectuale, (ii) achiziția de servicii de consultanță pentru activitățile de cercetare-dezvoltare, (iii) achiziția de servicii de cercetare contractuală, (iv) achiziția de servicii de sprijinire a inovării, (v) achiziția de echipamente tehnologice, mașini, utilaje, necorporale si consumabile aferente activității de cercetare-dezvoltare pentru atingerea obiectivelor proiectului, (vi) dezvoltarea de platforme comune de knowledge-sharing.

De asemenea, pe lângă punctele de mai sus, sunt eligibile și activitățile legate de implementarea proiectului prin corelare cu secțiunea privind eligibilitatea cheltuielilor (eg. audit, măsuri de informare și publicitate obligatorii , cheltuielile de consultanta etc)

Investiția nu se realizează în domeniile care nu sunt sprijinite în conformitate cu Regulamentul (UE) nr. 1301/2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006.

**4.3.2 Obiectivul proiectului si activitățile principale se corelează cu lista rezultată în urma parcurgerii etapelor de selecție specifice proiectului Sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării (RVP) al Băncii Mondiale**

**4.3.3 Proiectul se bazează pe un rezultat al cercetării în domeniile de specializare inteligentă identificate în urma mecanismului de implementare a axei prioritare 1, respectiv în urma realizării notei concept pentru regiunea SE/ Strategiei de Specializare Inteligentă pentru regiunea SE (RIS3) detaliate în cadrul Anexei 11.3 la prezentul Ghid**

Prin proiect se urmărește sustinerea cercetarii-dezvoltarii si valorizarii unui produs/serviciu/proces inovativ intr-unul din domeniile de specializare inteligenta regionala identificate în cadrul anexei 11.3 la prezentul Ghid.

**4.3.4 Încadrarea proiectului/componentelor în limitele minime și maxime ale valorii finanțării nerambursabile**

Valoarea finanțării nerambursabile solicitate este de minimum **10.000 euro** și maximum **50.000 euro,** echivalent în lei la cursul de schimb Inforeuro, valabil la data lansării apelului de proiecte, **respectiv din luna publicării pe site-ul** [**www.inforegio.ro**](http://www.inforegio.ro) **a prezentului ghid.** De asemenea, se aplică criteriile de limitare a finanțarii cu privire la ajutorul de minimis in conformitate cu prevederile schemei de minimis aplicabile.

Fluctuația cursului valutar în aplicarea regulilor de cumul la momentul acordări ajutorului este riscul solicitantului la finanțare, fluctuațiile valutare fiind necesar a fi luate în considerare între data depunerii cererii de finanțare și momentul acordării ajutorului de minimis.

**4.3.5 Proiectele se referă la investiții pentru care nu au fost demarate procedurile de achiziție publică înainte de transmiterea cererii de finanțare, cu excepția celor referitoare la cheltuielile pentru asistență tehnică, cu limitările detaliate în cadrul secțiunii privind eligibilitatea cheltuielilor la prezentul ghid.**

Prin solicitarea și anexarea de oferte la planul de afaceri pentru fundamentarea bugetului proiectului în cadrul prezentului apel nu se consideră că au fost demarate procedurile de achiziție publică.

**4.3.6 Perioada de implementare a activităților proiectului după semnarea contractului de finanțare nu depășește data de 31.12.2023 sau prevederile schemei de măsuri de ajutor aplicabile, oricare intervine prima**

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului și nu depăşeşte data de 31.12.2023 sau prevederile schemei de ajutor de stat, oricare intervine prima

**4.3.7 Respectarea principiilor privind dezvoltarea durabilă, egalitatea de şanse, de gen și nediscriminarea**

A se vedea precizările din **Ghidul general, subsecțiunea 6.4, punctul 4.**

Respectarea obligațiilor legale în vigoare cu privire la aceste aspecte constituie criteriu de eligibilitate. Verificarea acestor elemente se va realiza în cadrul etapei de evaluare tehnică și financiară. Promovarea unor elemente ce depășesc cadrul legal solicitat va fi punctat în cadrul etapei de evaluare tehnică şi financiară.

**4.3.8 Locul de implementare a proiectului este situat în mediul urban sau rural în regiunea de dezvoltare unde a fost depusă cererea de finanțare**

* Ținând cont de complexitatea proiectului se va indica în cererea de finanțare locul de implementare al în mediul rural sau urban
* Spațiul destinat implementării componentelor proiectului, de regulă, imobilul (terenul şi construcția) în care solicitantul iși desfășoară activitatea/ trebuie să fie adecvat implementării proiectului si amplasării echipamentelor propuse a fi achiziționate prin proiect.

## 4.4 Eligibilitatea cheltuielilor

## 4.4.1 Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis
* HG 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020
* Ordinul ministrului dezvoltării regionale și administrației publice nr. ..................privind aprobarea schemei de ajutor de minimis - Sprijin pentru dezvoltare tehnologică și îmbunătățire a comercializării proiectelor selectate în cadrul Programului de Valorizare a Cercetării (Research Valorization Program/RVP) în cadrul Programului Operațional Regional 2014-2020 (Schema de ajutor de minimis)

## 4.4.2 Condiții cumulative de eligibilitate a cheltuielilor:

* să respecte prevederile art. 65 alin. (2)-(5) din[Regulamentul (UE) nr. 1.303/2013](https://www.legisplus.ro/Intralegis6/oficiale/afis.php?f=202349&datavig=2018-08-03&datav=2018-08-03&dataact=&showLM=&modBefore=), precum şi perioada de implementare stabilită de către autoritatea de management prin contractul/decizia/ordinul de finanţare;.
* să fie însoţită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
* să fie în conformitate cu prevederile programului;
* să fie în conformitate cu contractul de finanțare, încheiat între autoritatea de management /organismul intermediar şi beneficiar;
* să fie rezonabile şi necesare realizării proiectului;
* să respecte prevederile legislației Uniunii Europene şi naționale aplicabile;
* să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
* să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016, cu modificările și completările ulterioare.

## 4.4.3 Categorii de cheltuieli eligibile/ne-eligibile în cadrul acestui apel de proiecte:

În cadrul cererii de finanțare în MYSMIS sunt disponibile categoriile/subcategoriile bugetare de mai jos.

În cadrul acestora solicitantul include cheltuieli eligibile și/sau cheltuieli ne-eligibile. Cheltuielile ne-eligibile aferente proiectelor sunt detaliate în cadrul ***secțiunii 4.4.4 la prezentul ghid.***

## 4.4.3.1 Categorii de cheltuieli eligibile:

În cadrul prezentului apel sunt eligibile următoarele cheltuieli:

|  |  |  |
| --- | --- | --- |
| **Categorie** | **Subcategorie** | **Cheltuieli incluse** |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | Sunt eligibile in limita maxima a 5.000 lei fără TVA. trimestrial Valoarea cheltuielilor de auditare se calculează începând cu data primei activități în cadrul proiectului.  In cazul in care, beneficiarii opteaza pentru incheierea unor contracte de audit, rapoartele de audit confirma ca cheltuielile cuprinse in cererile de rambursare au fost verificate si sunt:   * sunt necesare pentru realizarea proiectului, * sunt prevăzute în contractul încheiat cu beneficiarul proiectului * sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare); * sunt efectuate şi plătite de beneficiar sau partenerii săi; * cheltuielile au fost plătite pe parcursul perioadei de eligibilitate; * sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare. * Pentru operațiunile specifice proiectului este se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilității în funcție de tipul beneficiarului , si codul SMIS al proiectului * cheltuielile decontate sunt in conformitate cu propunerile tehnice si financiare ofertate (se verifica preturile unitare si cantitățile decontate) * beneficiarii vor derula fondurile aferente pre-finanţării proiectelor prin conturi separate deschise special pentru proiect. * beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;   Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli. |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului | Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, în limita a maxim 10.000 lei,fără TVA |
| 19 - cheltuieli de promovare a rezultatelor proiectului de cercetare industrial/dezvoltare experimentală pe scară largă | Cheltuieli aferente diseminării metodologiei utilizate și ale rezultatelor obținute în cadrul proiectului, prin orice mijloace (ex. publicații sau evenimente științifice sau academice, canale de specialitate, etc.) |
| 9 - Cheltuieli aferente managementului de proiect | 22 - Cheltuieli salariale cu echipa de management a proiectului – pentru personalul angajat al solicitantului | Cheltuielile cu salariile membrilor echipei de proiect, inclusiv contribuțiile angajatului și angajatorului, proporțional cu timpul efectiv alocat activităților de proiect de la data semnării contractului de finanțare, cu respectarea prevederilor legale în vigoare. Numărul de persoane nominalizate în echipa de proiect pentru care se poate solicita finanțarea este de maxim 3 persoane, decontarea urmând a se face pe bază de documente justificative aferente cheltuielilor salariale:   * dispoziții/decizii/ordine de numire în echipa de proiect, * contracte de muncă și ultimul act additional la acesta, dacă este cazul și extras din REVISAL cu înregistrarea acestora, * Fișele postului, * Time-sheet/pontaje pentru timpul efectiv alocat activităților de proiect, * State de plată și centralizatoarele acestora, * Ordine de plată și extrase de cont, * Registrul de casa în cazul în care salariul se ridică de la casierie.   **Valorile cumulate ale subcategoriilor 22 si 87 reprezintă maxim 40% din valoarea cheltuielilor eligibile aferente ajutorului de minimis.** |
| 10 - cheltuieli generale de administrație | 30 - cheltuieli generale de administratie (indirecte pe baza de costuri reale) | * cheltuieli administrative (e.g. chiriile; energie, combustibil și alte consumuri similare; cheltuieli administrativ-gospodărești; alte cheltuieli generale de administrație. Acestea sunt eligibile doar în masura în care locul de implementare al proiectului este închiriat, iar drepturile solicitate prin prezentul ghid sunt dovedit5e în baza unui contract de închiriere/comodat/locațiune) * cheltuieli cu transportul, cazarea, diurna pentru experți proprii/cooptați parte a echipei de proiect. * materii prime și materiale consumabile folosite în cadrul proceselor de dezvoltare și testare.   Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile aferente ajutorului de minimis. |
| 14 - cheltuieli pentru proiectare și asistență tehnică | 45 - cheltuieli pentru consultanță | Se includ cheltuielile efectuate, după caz, pentru:  a) plata serviciilor de consultanţă la elaborarea cererii de finantare si a tuturor studiilor necesare intocmirii acesteia inclusiv plan de marketing;  b) plata serviciilor de consultanţă în domeniul managementului proiectului *(doar daca nu sunt bugetate cheltuieli cu echipa de management al proiectului)*  c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul. |
| 54 - cheltuieli cu dotările (utilaje,echipamente cu și fără montaj, dotări) | Se includ cheltuielile efectuate, după caz, pentru:   * echipamente tehnologice, utilaje, instalații de lucru, echipamente informatice, birotică de natura mijloacelor fixe și obiectelor de inventar. Acestea trebuie să fie utilizate exclusiv în cadrul unității care primește ajutorul și sunt strict necesare pentru atingerea obiectivelor proiectului. * Se includ cheltuielile pentru achiziționarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic. * achiziționarea echipamentelor se poate face in în limita a maxim 30% din valoarea eligibilă a proiectului   Pentru toate dotările, echipamentele IT și activele necorporale preconizate a fi achiziționate prin proiect, se va justifica necesitatea achiziționării acestora. |
|  | 55 - cheltuieli cu active necorporale | Se includ cheltuielile efectuate, după caz, pentru: cunoștințe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, strict necesare pentru pentru atingerea obiectivelor proiectului și dezvoltarea modelului conceptual inovativ.  Cheltuieli pentru obținerea şi validarea drepturilor de proprietate industrială |
| 25-Cheltuieli salariale | 87 –onorarii/venituri asimilate salariilor pentru experti proprii/cooptati | Costurile cu personal specializat, necesar pregătirii comercializării (ex. specialiști pe transfer tehnologic, căutători de piețe, comercializare, marketing, protejare drepturi de proprietate, etc.)  Cheltuielile salariale pe proiect nu pot depăşi plafoanele prevăzute în Hotărârea Guvernului nr. 583 din 22 iulie 2015 pentru aprobarea Planului național de cercetare-dezvoltare şi inovare pentru perioada 2015-2020 (PNCDI III).. Cheltuielile salariale se decontează conform contractului de muncă şi/sau proporțional cu procentul din fişa postului/foaia de prezență aferentă atribuțiilor specifice implementării proiectului.  **Valorile cumulate ale subcategoriilor 22 si 87 reprezintă maxim 50% din valoarea cheltuielilor eligibile aferente ajutorului de minimis.** |
| 29 – Cheltuieli cu servicii din surse externe | 104-cheltuieli cu servicii pentru organizare de evenimente si cursuri de formare | 1. Cheltuieli de promovare a rezultatelor cercetării 2. Organizarea şi participarea la evenimente pentru creșterea nivelului de conștientizare asupra inovării cum ar fi târguri, conferințe, vizite de studiu, întâlniri între actorii din domeniu (firme și organizații de cercetare) 3. Formare profesională/perfecționare personal ca va fi implicat în activitatea de producție și comercializare, internaționalizare |
| 108 – cheltuieli cu servicii pentru internaționalizare | Se includ cheltuielile cu participarea, la nivel internațional, în afara României, la târguri, misiuni comerciale, expoziţii, în calitate de expozant:   * + - taxa de participare,     - închirierea stand-ului,     - transportul și cazarea pe perioada evenimentului pentru maximum 2 delegați,     - transportul și depozitarea mostrelor şi materialelor promoționale |
| 109 – cheltuieli pentru crearea si actualizarea platformelor de tranzactionare pentru cererea si oferta de proprietate intelectuala |  |
| 110 –cheltuieli cu servicii de asistenta si consultanta pentru realizarea de modele experimentale si prototipuri | * + - Facilitățile în laboratoare de cercetare-demonstrații-încercări care pot fi comercializate     - construirea şi testarea prototipurilor pentru produse/procese;     - realizarea şi operarea planurilor  pilot constând în: evaluarea ipotezelor, elaborarea de noi formule de producție, stabilirea de noi specificații de producție, proiectarea unor echipamente şi structuri speciale cerute de noi procese, pregătirea instrucțiunilor de operare sau a manualelor pentru procese cu condiția ca acestea să nu fie utilizate în scop comercial;     - activitățile necesare producției experimentale şi testării  produselor şi proceselor (din producția experimentală) în vederea producției pe scară largă, cu condiţia ca aceste loturi să nu fie utilizate în scop comercial sau transformate spre a fi utilizate în aplicații industriale.     - achiziționarea de  servicii de consultanță şi servicii echivalente folosite exclusiv pentru activitățile de dezvoltare experimentală. |
| 111 – cheltuieli privind implementarea și certificarea sistemelor de management al calității |  |
| 112 – cheltuieli privind certificarea națională/ internațională a produselor, serviciilor sau diferitelor procese specifice |  |
| 113-cheltuieli privind inovarea de produs/proces |  |
| 114 cheltuieli cu instrumente de comercializare on-line | 1. portofoliul de brevete și licențe ale centrelor CI 2. Open Labs pentru promovarea ofertei de servicii a laboratoarelor şi deschiderea acestora către mediul de afaceri 3. dezvoltare de platforme pentru ”open source” și ”social innovation” |
| 115 cheltuieli cu servicii tehnologice specifice | 1. evaluare tehnologică şi audit tehnologic 2. studii de investiţii tehnologice 3. asistenţă la retehnologizarea agenţilor economici 4. asistență şi consultanță tehnică de specialitate la aplicarea / achiziționarea de tehnologii 5. transfer tehnologic si validare tehnologică 6. consultanță pentru implementarea de soluții tehnologice în IMM-uri 7. Verificarea planurilor pilot constând în: evaluarea ipotezelor, elaborarea de noi formule de producție, stabilirea de noi specificații de producție, proiectarea unor echipamente şi structuri speciale cerute de noi procese, pregătirea instrucțiunilor de operare sau a manualelor pentru procese cu condiția ca acestea să nu fie utilizate în scop comercial; 8. elaborarea, realizarea, experimentarea modelului sau soluției noi pentru produs/ metodă/ sistem/ tehnologie/ serviciu, etc |
| 122 –cheltuieli pentru servicii de sprijinire a inovarii | 1. formare și consultanță în domeniul managementului inovării; prognoza, evaluare tehnologică; analize statistice şi indicatori ai eficienței inovării) 2. dezvoltarea de baze de date cu informații privind ofertele de cercetare –dezvoltare - inovare (CDI) şi cererea în domeniu provenită de la mediul economic 3. acordarea de sprijin IMM inovatoare pentru recrutarea de personal calificat 4. elaborarea de analize, studii, cercetări de piaţă, prognoze pe teme legate de CDI sau transfer tehnologic la solicitarea mediului privat 5. acordare de sprijin privind gestionarea drepturilor de proprietate intelectuală 6. activități de prototipare și demonstrație (living lab și fablab) 7. servicii de mentorat /coaching de specialitate 8. realizarea de studii  tehnice (de fezabilitate) pregătitoare pentru activitățile de dezvoltare experimentală, 9. obținerea şi validarea drepturilor de proprietate industrială 10. achiziționarea de servicii de consultanță pentru inovare: consultanță managerială, asistență tehnologică, servicii de transfer de tehnologie, protejare și comercializare a drepturilor de proprietate intelectuală și pentru acordurile de acordare a licențelor, servicii de consiliere referitoare la utilizarea standardelor, |

**În cazul în care în cadrul proiectului sunt incluse ca și costuri nerambursabile servicii specifice achiziționate (altele decât cele realizate cu personalul propriu), solicitantul/partenerii se obligă să nu perceapă comisioane/costuri de la entitățile juridice cărora le pune la dispoziție respectivele servicii prin orice fel de relație contractuală pe perioada de durabilitate a proiectului.**

**Limitele procentuale prevăzute pentru anumite categorii de cheltuieli se aplica la valoarea cheltuielilor incluse in bugetul proiectului la data semnării contractului de finanțare.**

Taxa pe valoarea adăugată nedeductibilă aferentă cheltuielilor eligibile este eligibilă.

Mecanismul de plată şi rambursare a cheltuielilor în cadrul contractelor de finanțare se realizează în conformitate cu prevederile OUG nr. 40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016, cu modificările și completările ulterioare.

## 4.4.4 Categorii de cheltuieli neeligibile:

În cadrul prezentului apel nu sunt eligibile următoarele cheltuieli:

1. cheltuielile prevăzute la art. 13 din HG. Nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin FEDR, FSE, FC 2014-2020
2. achiziționarea de terenuri si/sau construcții,
3. costurile operaționale, de funcționare și întreținere, cu excepția cheltuielilor salariale în limitele menționate în prezentul ghid
4. cheltuieli financiare, respectiv prime de asigurare, taxe, comisioane, rata și dobânzi aferente creditelor,
5. contribuția în natură
6. cheltuielile cu leasingul prevăzute la art. 9 din HG nr. 399/2015
7. cheltuielile cu achiziționarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” menționată în anexa Hotărârii Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiției propuse prin proiect;
8. cheltuielile cu achiziția de telefoane mobile
9. cheltuielile privind achiziția de dotări / echipamente second-hand
10. amenzi, penalități, dobânzi, cheltuieli de judecată şi cheltuieli de arbitraj
11. cheltuielile pentru procurarea de bunuri care, conform legii, intră în categoria obiectelor de inventar;
12. Cheltuielile efectuate înainte de data depunerii cererii de finanțare, cu excepția celor aferente categoriei 45
    1. **Completarea cererilor de finanțare**

Modelul standard al cererii de finanțare este constituit în Anexa nr. 11.4 la prezentul Ghid. Aceasta conține inclusiv instrucțiuni de completare a cererii de finanțare în cadrul aplicației electronice MySmis.

Cererea de finanțare este compusă din:

* Formularul cererii de finanțare, ale cărui secțiuni se completează exclusiv în aplicația electronică MySmis. Anexa nr. 11.4 la prezentul Ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySmis la completarea fiecărei secțiuni în parte.
* Anexele la formularul cererii de finanțare. Toate aceste documente vor fi încărcate în MySMIS, în format PDF, prin semnarea digitală, cu semnătura certificată electronică extinsă de către reprezentantul legal al solicitantului/al liderului de parteneriat.

Pentru unele din anexele enumerate mai jos, acest ghid conține modele standard (e.g. declarația de eligibilitate, declarația de angajament, macheta ce conține analiza și previziunea financiară din planul de afaceri) sau recomandate (planul de afaceri).

Certificarea aplicaţiei, precum şi declarațiile în nume propriu solicitate a fi anexate la cererea de finanțare vor fi semnate olograf/cu semnătură electronică extinsă, vizibilă, certificată în conformitate cu prevederile legale în vigoare, numai de către reprezentantul legal al solicitantului/membrilor parteneriatului. Documentele astfel semnate vor fi încărcate în MYSMIS sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat pentru conformitate.

Declarațiile membrilor parteneriatului pot fi semnate olograf/ cu semnătură electronică extinsă, vizibilă, certificată în conformitate cu prevederile legale în vigoare de către reprezentanții lor legali. Documentele astfel semnate pot fi încărcate în MYSMIS de către reprezentantul legal al liderului de parteneriat prin aplicarea semnăturii electronice extinse a acestuia din urmă pentru conformitatea cu originalul a documentelor.

Declarațiile în nume propriu nu pot fi semnate cu dată mai veche de 3 zile față de data transmiterii cererii de finanțare. În cazul în care se solicită clarificări cu privire la declarațiile în nume propriu, în cazul retransmiterii acestora, data pe documentul retransmis nu poate fi ulterioară depunerii cererii de finanțare sau o dată anterioară termenului de 3 zile calendaristice anterior menționat.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (e.g. documente statutare, documente cadastrale) vor fi scanate, salvate în format PDF, semnate digital similar și încărcate în MySMIS, la completarea cererii de finanțare.

Prin excepție, în cazul în care reprezentantul legal al solicitantului este un cetățean străin nerezident, acesta va împuternici expres o persoană pentru transmiterea cererii de finanțare prin MYSMIS. Cu toate acestea, reprezentantul legal va completa și semna olograf/electronic extins modelul de certificare de aplicație –Modelul A la cererea de finanțare care va fi anexată la cererea de finanțare. Completarea Modelului A - Certificarea aplicației este obligatorie pentru toţi membrii parteneriatului şi încărcată pdf în MYSMIS ca anexe la cererea de finanțare.

Persoana împuternicită va semna certificarea aplicației şi va transmite cererea de finanțare prin sistem. Cu toate acestea, la cererea de finanțare se va anexa şi certificarea aplicaţiei completată şi semnată olograf de către reprezentantul legal străin nerezident, precum şi declarațiile în nume propriu ale acestuia solicitate prin prezentul ghid.

Toate declarațiile date în nume propriu, aferente cererii de finanțare trebuie să fie întocmite și semnate olograf/ electronic (prin aplicarea unei semnături electronice extinse, validă, vizibilă, certificată în conformitate cu prevederile legale în vigoare) de către reprezentantul legal (cetățean străin nerezident) și apoi, în vederea încărcării în MySMIS, să fie semnate inclusiv de persoana împuternicită (doar aceasta putându-se identifica electronic în aplicație).

Cererea de finanțare (formularul cererii de finanțare și anexele acesteia) trebuie să fie în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

Documentele încărcate în aplicația MySMIS, ca parte din cererea de finanțare, trebuie să fie lizibile și complete. Se recomandă așadar, o atenție sporită la scanarea anumitor documente (e.g. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

## 5.1 Anexele la cererea de finanțare

Formatul cererii de finanțare cuprinde informațiile necesare pentru completarea corectă și completă a aplicației.

Pentru toate proiectele depuse în cadrul acestui apel de proiecte sunt solicitate documente obligatorii privind solicitantul. Momentele solicitării acestora sunt:

• depunerea cererii de finanțare

• etapa de contractare

## 5.1.1 Anexele obligatorii la depunerea cererii de finanţare

1) Documente privind identificarea reprezentantului legal al solicitantului și partenerilor

Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare. Aceeași observație se aplică și partenerilor în cazul în care proiectul este implementat în parteneriat.

2) Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS (exclusiv pentru situația în care reprezentantul legal al aplicantului este un cetățean străin nerezident)

Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS, după cum nici declarațiile date în nume propriu de către reprezentantul legal al solicitantului/partenerului.

Pentru situațiile în care reprezentantul legal al solicitantului este un cetăţean străin nerezident, a se vedea excepţia de mai sus cu privire la împuternicirea specială pentru semnarea certificării aplicaţiei şi transmiterea cererii de finanţare prin MySMIS. Împuternicirea respectivă va fi semnată de către reprezentatul legal al solicitantului fie olograf, fie cu semnătură electronică extinsă validă.

3) Documentele statutare ale solicitantului și partenerilor (dacă este cazul) și Certificatul de înregistrare (dacă este cazul)

Având in vedere entitatea aplicanta, se vor anexa documentele statutare. De exemplu:

* HG de înființare, inclusiv cu denumirea actualizata a entității respective
* Hotărârea de înființare a departamentului cu rol de ITT
* Regulamentul de organizare si funcționare a ITT
* Actul de numire a rectorului universității si actul de numire a conducerii ITT
* Alte documente statutare în funcție de specificul entității juridice aplicante și/sau a partenerilor acesteia (hotărâri de guvern, legi, etc).

In cazul in care partenerii sunt entități private se va anexa, Certificatul constatator și Furnizare informații extinse, emise de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii cererii de finanțare. Este acceptată inclusiv anexarea documentelor ”Certificat constatator fonduri IMM” sau ”Certificat constatator de bază”, împreună cu ”Furnizare informații extinse”, furnizate online de către ONRC, prin serviciul InfoCert. (solicitant/parteneri)/ Registrul asociațiilor şi fundaţiilor aflat la grefa judecătoriei în a carei circumscripție îşi are sediul solicitantul ONG, emis cu cel mult 30 de zile calendaristice înainte de data depunerii cererii de finanțare.

Documentele statutare doveditoare trebuie să fie în conformitate cu legislația în vigoare la data depunerii cererii de finanțare.

1. Acreditarea ca instituțiile de învățământ superior de stat În conformitate cu Anexa nr. 2 - Structura instituțiilor de învățământ superior de stat, domeniile de studii universitare de licență şi specializările/programele de studii acreditate sau autorizate să funcționeze provizoriu, locațiile geografice de desfășurare, numărul de credite de studii transferabile pentru fiecare program de studii universitare, formă de învățământ şi limbă de predare, precum şi numărul maxim de studenți care pot fi școlarizați în anul universitar 2019 – 2020 din cadrul HG nr. 326/2019 din 23 mai 2019 privind aprobarea Nomenclatorului domeniilor şi al specializărilor/programelor de studii universitare şi a structurii instituțiilor de învățământ superior pentru anul universitar 2019 – 2020, cu modificările și completările ulterioare , dacă este cazul.
2. Autorizarea provizorie/Acreditarea în conformitate cu Hotărârea Guvernului nr. [406/2003](file://C:\..\..\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\AppData\Local\Microsoft\Windows\AppData\Local\Microsoft\Windows\Temporary%20Internet%20Files\Content.Outlook\AppData\Local\AppData\Local\Microsoft\Windows\AppData\Local\Microsoft\AppData\Local\Microsoft\Windows\Temporary%20Internet%20Files\Content.Outlook\3QAT8SJ9\00063289.htm) a entității de inovare și transfer tehnologic (dacă este cazul)
3. Ultimele situații financiare ale solicitantului (tuturor membrilor parteneriatului) pentru anul anterior depunerii cererii de finanțare.
   * + - Bilanţul;
       - Contul de profit şi pierdere/Contul rezultatului exercitiului/ Contul de rezultate patrimonial;
       - Contul de executie bugetara (Anexa Contul de execuție a bugetului: venituri şi cheltuieli);
       - Indicatori Execuție bugetara anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finanțele publice locale”);
       - Anexa nr. 1.3 la norme şi proceduri, Calculul gradului de îndatorare- ultimul exercițiu financiar încheiat;

Situațiile financiare anuale depuse vor fi aprobate de organele statutare ale solicitantului/fiecărui membru al parteneriatului, în conformitate cu prevederile legale în vigoare.

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Declarația de eligibilitate (conform modelului la prezentul ghid) pentru solicitanți și parteneri, unde este cazul. Se vor anexa și decizii privind recuperarea ajutoarelor de stat şi dovezi ale efectuării plăţii, dacă este cazul.
2. Declarația privind încadrarea în categoria de întreprinderi și, dacă este cazul, Calculul pentru întreprinderi partenere sau legate (conform modelului la prezentul ghid) pentru solicitant și parteneri.
3. Declarație privind eligibilitatea TVA aferente cheltuielilor ce vor fi efectuate în cadrul proiectului propus spre finanțare din instrumente structurale (conform modelului la prezentul ghid).
4. Certificatul de înregistrare în scopuri de TVA (dacă este cazul) pentru solicitant și parteneri.
5. Declarația de angajament pentru sumele ce implică contribuția solicitantului, precum și a partenerilor în proiect, dacă este cazul (conform modelului la prezentul ghid).

De asemenea, acolo unde este cazul, se va anexa și hotărârea organului statutar privind angajarea fondurilor în cadrul entității juridice. De exemplu hotărârea asociațiilor în cazul societăților.

1. Acordul de parteneriat a proiectului (conform modelului la prezentul ghid), dacă este cazul
2. Documente care atestă dreptul de proprietate/concesiune/administrare/superficie/uzufruct/ folosință cu titlu gratuit/dreptul ce rezultă dintr-un contract de comodat/închiriere/locatiune (pentru proiectele exclusiv de servicii și/sau dotări).

Se vor anexa următoarele documente:

* Documentele cadastrale şi dovada înregistrării imobilelor în registre (extras de carte funciară din care să rezulte intabularea drepturilor reale mai sus menționate, precum și încheierea), în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului)
* Contractul de concesiune/administrare/superficie/ uzufruct/ folosință cu titlu gratuit/de comodat/închiriere/locațiune

Nu este necesară anexarea de extrase de carte funciară pentru drepturile rezultate din contractele de comodat și închiriere.

În cazul în care consideră necesar OI/AM poate solicita și alte documentele care să demonstreze drepturile reale/de creanță mai sus menționate. Dacă se consideră necesar, pentru proiectele exclusiv de servicii și/sau dotări se poate solicita de către OI/AM si tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente.

1. Planul de afaceri, inclusiv Macheta – Proiecții financiare (conform modelului anexat la prezentul ghid)
2. Lista de echipamente și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul)
3. Fundamentarea rezonabilității costurilor

Pentru toate costurile din cadrul proiectului se vor prezenta documente justificative care au stat la baza stabilirii costului aferent (minim trei oferte de preț).

1. Fișele de post pentru justificarea componentei salariale si CV-urile acolo unde persoanele sunt deja angajate

Se vor anexa fișele de post pentru care se solicită rambursarea cheltuielilor salariale. În cadrul cererii de finanțare se va justifica modalitatea de calcul a sumelor bugetate cu privire la costurile salariale.

1. Consimțământ privind prelucrarea datelor cu caracter personal (Model M) (pentru aplicant si parteneri, dacă este cazul)

Lipsa oricărui document din lista celor de mai sus, din cererea de finanțare depusă în cadrul MySMIS, conduce la respingerea cererii de finanțare pe motiv de neconformitate. Se pot solicita completări şi/sau chiar documentele obligatorii de la depunerea cererii de finanțare cu condiția ca acestea să fi existat la momentul respectiv, chiar dacă acestea nu au fost transmise în MYSMIS. Completările la cererea de finanțare se pot realiza doar în etapa de verificare şi evaluare a cererii de finanțare. Criteriile de eligibilitate se verifică începând cu data depunerii cererii de finanțare.

Existența și conformitatea cererii de finanțare, inclusiv a anexelor solicitate, fac obiectul verificării cererii de finanțare, efectuate de Organismul intermediar POR din cadrul agenției pentru dezvoltare regională din regiunea în care proiectul urmează a fi implementat.

Grila de verificare a conformității administrative și eligibilității este prezentată în Anexa 11.2 la prezentul ghid.

Dacă proiectul a parcurs etapele de verificare a conformității administrative și eligibilității, solicitantul/partenerii va/vor prezenta în etapa precontractuală, in termenul maxim prezentului ghid, anexele de mai jos.

## 5.1.2 Anexele obligatorii la momentul contractării cererii de finanțare

La momentul demarării etapei precontractuale se vor solicita documentele de mai jos, cu mențiunea că netransmiterea acestora în termenul prevăzut atrage respingerea cererii de finanțare din procesul competițional.

1) Modificări ale documentelor statutare ale solicitantului și/sau partenerilor (dacă este cazul)

2) Prelungiri/reînnoiri autorizații provizorii/acreditări în conformitate cu Hotărârea Guvernului nr. 406/2003 a entității de inovare și transfer tehnologic (dacă este cazul)

3) Prelungiri/reînnoiri acreditare instituție învățământ superior sau structuri ale acestora acreditate, acolo unde este cazul

4) Cele mai recente situații financiare ale solicitantului/partenerilor (dacă este cazul), dacă sunt diferite de cele depuse deja la cererea de finanțare

Se vor anexa documentele solicitate la depunerea cererii de finanțare din ultimul an fiscal. La momentul contractării se va verifica încadrarea în categoria de întreprinderi, regulile de cumul al ajutoarelor de minimis, precum și respectarea cuantumurilor maxime ce pot fi acordate. Aceste elemente reprezintă criterii de eligibilitate la momentul contractării.

5) Modificări asupra acordului de parteneriat, precum și asupra mandatului special (dacă este cazul)

Acordul de parteneriat va cuprinde ultima formă a bugetului proiectului.

6) Declarația de eligibilitate (modelul aplicabil în etapa de contractare), pentru solicitant si parteneri, dacă este cazul în care se vor evidenția, printre altele, ajutoarele de minimis și de stat primite/ solicitate în perioada scursă de la depunerea cererii de finanțare.

7) Declarația de angajament actualizată pentru solicitant si parteneri, dacă este cazul

8) Declarația privind încadrarea în categoria de întreprindere și, dacă este cazul, Calculul pentru întreprinderi partenere sau legate, actualizată pentru solicitant și parteneri

9) Certificat de atestare fiscală, referitor la obligațiile de plată la bugetul local și bugetul de stat ale solicitantului/partenerilor, dacă este cazul

Extrasul de atestare fiscală trebuie să fie în termen de valabilitate. În cazul parteneriatelor toţi membrii parteneriatului vor prezenta acest document.

Solicitantul/membrii parteneriatului prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic /în ultimile 6 luni, în cuantumul stabilit de legislaţia în vigoare. Acest aspect constituie criteriu de eligibilitate la momentul contractării.

Certificatul privind obligațiile de plată de la bugetul local se depune pentru fiecare punct de lucru situat în cadrul unei unități administrativ teritoriale distincte.

10) Certificatul de cazier fiscal al solicitantului/partenerilor

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

11) Actualizări asupra ce dovedesc drepturile reale/de creanță prevăzute în cadrul prezentului ghid specific, inclusiv actualizarea extraselor de carte funciară anexate la cererea de finanţare.

În cazul în care sunt modificări asupra documentelor privind drepturile reale/de creanță menționate în cadrul prezentului ghid ce pot afecta eligibilitatea și implementarea proiectului, acestea se vor anexa la documentația de contractare. De asemenea, se vor solicita extrase de carte funciară actualizate (de dată recentă, emise cu maxim 30 de zile înaintea încărcării în MYSMIS) pentru dovedirea îndeplinirii criteriilor de eligibilitate, cu excepțiile referitoare la comodat și închiriere.

12) Hotărârea de aprobare a proiectului în conformitate cu ultima forma a bugetului rezultat în urma etapei de evaluare și selecție

Hotărârea de aprobare a bugetului proiectului, cu menționarea contribuției la cheltuielile eligibile și neeligibile ale proiectului, emisă de organele statutare ale solicitantului/membrilor parteneriatului, în conformitate cu prevederile acordului de parteneriat.

Contribuția financiară proprie a solicitantului și/sau partenerilor pentru implementarea proiectului, este constituită fie din resurse proprii, fie din resurse atrase, sub o formă care să nu facă obiectul nici unui alt ajutor public.

13) Formularul bugetar "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile art. 2 din H.G.93/2016 (pentru entitățile de drept public)

14) Formularul nr. 1 - Fişă de fundamentare. Proiect propus la finanțare/finanţat din fonduri europene în conformitate cu HG.93/2016 (pentru entitățile de drept public)

15) Orice alt document din lista celor anexate la formularul cererii de finanțare, actualizat, dacă au intervenit modificări

16) Declarația reprezentantului legal al solicitantului și partenerilor prin care se certifică faptul că pe parcursul procesului de evaluare şi selecție au fost/nu au fost înregistrate modificări asupra unora sau a tuturor documentelor depuse la cererea de finanțare

Netransmiterea, în etapa precontractuală, a oricărui document obligatoriu mai sus menționat, în termenul solicitat, conduce la respingerea cererii de finanțare.

* 1. **Procesul de evaluare, selecție și contractare a proiectelor**

## 

## 6.1 Care sunt etapele procesului de evaluare, selecție și contractare a proiectelor?

Etapele sistemului de evaluare, selecție și precontractare/contractare sunt cele detaliate în cadrul ***secțiunea 8 din cadrul Ghidului general, astfel:***

* + 1. **Conformitate administrativă și eligibilitate**

După depunerea cererii de finanțare, se vor analiza și verifica respectarea tuturor criteriilor de conformitate administrativă și eligibilitate menționate în cadrul prezentului ghid. Astfel, verificarea conformității administrative şi eligibilității va urmări în principal, existenta şi forma cererii de finanțare şi a anexelor, valabilitatea documentelor, precum şi respectarea criteriilor de eligibilitate . Aceasta etapa se va derula la nivelul OI din regiunile in cadrul carora sunt propuse a fi implementate proiectele.

Detalierea respectivei verificări este realizată în cadrul **Anexei 11.2 la prezentul ghid.**

Prin excepție de la **secțiunea 8 din cadrul ghidului general**, se pot solicita 2 clarificări asupra tuturor aspectelor aferente criteriilor incluse în cadrul grilei de verificare a conformității administrative și eligibilității, cu termen de răspuns de maxim 5 zile lucrătoare. Termenul anterior menționat poate fi prelungit în mod justificat, însă nu pentru a soluționa aspecte legate de eligibilitatea proiectului la data depunerii cererii de finanțare.

Se acceptă depunerea de documente suplimentare în urma solicitării de clarificări, dar criteriile de eligibilitate se vor analiza prin raportare la momentul depunerii cererii de finanțare și nu cu derularea etapei de verificare a conformității administrative și eligibilității.

Documentele depuse în urma solicitării de clarificări nu pot avea o dată ulterioară datei de depunere a cererii de finanțare în cazul în care acestea erau documente obligatorii; în cazul in care se solicita rectificări/actualizări ale documentelor depuse, acesta pot avea o dată ulterioară datei de depunere a cererii de finanțare, dar nu mai târziu de data în care se împlinește termenul limită de depunere a răspunsului la cea de-a doua solicitare de clarificări. Cu toate acestea declarațiile pe proprie răspundere rectificate in urma clarificărilor vor fi reasumate cu data depunerii cererii de finanțare, conform prevederile ghidului specific, fiind vorba de asumarea si demonstrarea situațiilor respective la data depunerii cererii de finanțare. Ele vor fi semnate olograf cu data respectivă și încărcate sub semnătură electronică extinsă a reprezentantului legal/persoanei împuternicite pentru depunerea cererii de finanțare/răspunderea la clarificări.

Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.

* + 1. **Evaluarea tehnică și financiară, inclusiv vizita la fața locului**

Procesul de evaluare și selecție, inclusiv vizita la fața locului a proiectelor în cadrul prezentului apel de proiecte are la bază prevederile prezentului ghid, precum și prevederile **Ghidului general, sub-secțiunea 8.2.1**, cu excepțiile prevăzute în cadrul prezentei subsecțiuni,

Vizita la fata locului nu se va efectua in cadrul prezentului apel

De asemenea, retragerea proiectelor din procesul de evaluare selecție și contractare se poate realiza în conformitate cu **subsecțiunea 8.3 la Ghidul general.**

Se poate solicita un număr de maxim de 2 clarificări in cadrul acestei etape cu termen maxim de răspuns de 5 zile lucrătoare.

Evaluatorii tehnici vor fi puși la dispoziția AM de către Banca Mondială, care își vor asuma pe baza unui raport partea tehnică a evaluării. Organismele intermediare din cadrul Agențiilor pentru dezvoltare regională NE și NV vor asigura secretariatul si președinția comisiilor de evaluare.

* + 1. **Etapa precontractuală**

Procedura de precontractare a proiectelor în cadrul prezentului apel de proiecte se realizează în conformitate cu **secțiunea 8.5 din cadrul Ghidului general*, cu referire la apelurile non-competitive, la demararea etapei precontractuale* și în măsura în care acestea nu contravin cu prevederile prezentului ghid.**

Astfel, pentru apelurile necompetitive, demararea etapei precontractuale se va realiza treptat, cu încadrarea în alocarea apelului de proiecte și respectiv cu respectarea principiului primul depus, primul evaluat/primul contractat cu condiția întrunirii pragului minim pentru a fi admis in urma evaluării tehnice și financiare de **50 de puncte.** Principiul anterior enunțat se referă la blocarea sumei alocate fiecărui proiect, în funcție de ordinea depunerii acestora, cu condiția parcurgerii cu succes a etapelor de evaluare, selecție și contractare. Totuși, parcurgerea acestor etape pentru proiectele care se încadrează în alocarea regională a apelului, se poate realiza fără respectarea ordinii de depunere a proiectelor. De exemplu, pot exista situații în care, pentru unele proiecte, nu sunt necesare clarificări sau solicitanții răspund mai repede la solicitările de clarificări decât termenul limită prevăzut în prezentul ghid.

Prin excepție de la prevederile ghidului general, termenul maxim pentru depunerea tuturor documentelor in cadrul etapei de precontractare si pentru clarificarea tuturor aspecte legate de documentația depusă este de **maxim 20 de zile calendaristice**, calculate de la data primirii notificării OI cu privire la demararea respectivei etape.

Prin excepție de la prevederile ghidului general, în situația în care este necesară actualizarea/emiterea Hotărârilor de Guvern (HG) pentru atestarea drepturilor reale aferente proprietății publice, aceste documente pot fi aduse inclusiv în cadrul etapei de contractare, dar nu mai târziu de 60 de zile calendaristice calculate de la data primirii de către solicitant a notificării privind demararea etapei precontractuale. În acest sens, solicitantul trebuie să demonstreze faptul că au fost realizate demersurile necesare pentru emiterea/actualizarea respectivelor documente cel târziu in termenul prevăzut în cadrul etapei precontractuale pentru transmiterea documentelor solicitat, respectiv în termen de maxim 20 de zile **calendaristice**, calculate de la data primirii notificării OI cu privire la demararea etapei menționate.

Restul prevederilor din cadrul ghidului general cu privire la netransmiterea documentelor obligatorii solicitate din cadrul acestei etape, cu posibilitatea solicitărilor de clarificări și respingerii cererilor de finanțare sunt aplicabile în cadrul prezentului ghid.

* + 1. **Etapa contractuală**

Procedura de contractare a proiectelor în cadrul prezentului apel de proiecte se realizează în conformitate cu secțiunea 8.5 din cadrul Ghidului general, cu referire la apelurile necompetitive și la demararea etapei precontractuale și în măsura în care acestea nu contravin cu prevederile prezentului ghid.

Astfel, pentru apelurile necompetitive, demararea etapei precontractuale se va realiza treptat, cu încadrarea în alocarea apelului de proiecte. Principiul anterior enunțat se referă la blocarea sumei alocate fiecărui proiect, în funcție de ordinea depunerii acestora, cu condiția parcurgerii cu succes a etapelor de evaluare, selecție și contractare. Totuși, parcurgerea acestor etape pentru proiectele care se încadrează în alocarea regională a apelului, se poate realiza fără respectarea ordinii de depunere a proiectelor. De exemplu, pot exista situații în care, pentru unele proiecte, nu sunt necesare clarificări sau solicitanții răspund mai repede la solicitările de clarificări decât termenul limită prevăzut în prezentul ghid/ghidurile specifice.

Termenul maxim pentru depunerea tuturor documentelor in cadrul etapei de precontractare si pentru clarificarea tuturor aspecte legate de documentația depusă este de maxim 30 de zile calendaristice, calculate de la data primirii notificării OI cu privire la demararea respectivei etape. Prin excepție de la ghidul general, termenul de 30 de zile anterior menţionat se calculează fără a lua în calcul ziua transmiterii adresei privind demararea etapei precontractuale şi ziua în care se împlinește.

Prin excepție în situația în care este necesară actualizarea/emiterea Hotărârilor de Guvern (HG) pentru atestarea drepturilor reale aferente proprietății publice, aceste documente pot fi transmise inclusiv în cadrul etapei de contractare, dar nu mai târziu de 120 de zile calendaristice calculate de la data primirii de către solicitant a notificării privind demararea etapei precontractuale. În acest sens, solicitantul trebuie să demonstreze faptul că au fost realizate demersurile necesare pentru emiterea/actualizarea respectivelor documente cel târziu in termenul prevăzut în cadrul etapei precontractuale pentru transmiterea documentelor solicitate.

Restul prevederilor din cadrul ghidului general cu privire la netransmiterea documentelor obligatorii solicitate din cadrul acestei etape, cu posibilitatea solicitărilor de clarificări și respingerii cererilor de finanțare sunt aplicabile în cadrul prezentului ghid.

În urma verificării documentațiilor de contractare AMPOR își rezervă dreptul de a refuza contractarea unor proiecte care nu îndeplinesc criteriile de verificare şi evaluare, atât la momentul depunerii cererii de finanțare, cât și în etapa precontractuală/contractuală. De asemenea, AMPOR își rezervă dreptul de a respinge documentațiile de contractare pentru solicitanții care refuză să furnizeze răspunsuri la clarificările solicitate si/sau le furnizează incomplet. În acest sens, AMPOR va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Solicitantul va fi exclus din procesul de evaluare, selecție și contractare pentru acordarea finanțării şi cererea de finanţare respinsă, în cazul în care acesta:

* a indus grav în eroare Autoritatea de Management, Organismul Intermediar sau comisiile de evaluare şi selecție, prin furnizarea de informaţii incorecte, ce sunt luate în considerare în procesul de evaluare, sau dacă a omis furnizarea acestor informaţii sau dacă solicitantul a pus la dipoziţie informaţii incomplete
* a încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management/Organismul Intermediar în timpul procesului de evaluare.

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de verificare şi evaluare sau contractare a proiectelor, modificări intervenite ulterior lansării prezentului ghid și/sau ale ghidurilor specifice apelurilor de proiecte.

Identificarea unor aspecte ce pot îmbunătăți procesul de verificare şi evaluare sau contractare poate determina solicitări de documente suplimentare din partea AMPOR, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul menţionat.

Modalitatea de relaționare procedurală AMPOR-OI va fi stabilită prin instrucțiuni interne emise de AMPOR.

## 6.2 Care sunt clauzele contractuale aplicabile ?

***Anexa 11.5 la prezentul ghid*** reprezintă doar clauzele contractuale specifice aplicabile proiectelor finanțate în cadrul prezentului apel. Acestea se integrează în ***anexa 10.8 Forma de contract – model orientativ al contractului de finanţare – la Ghidul general.*** MLPDA/AMPOR poate opera modificări/ajustări asupra formei de contract pe parcursul derulării prezentului apel pentru ajustarea cu modificările legislative, dacă este cazul, fara modificarea prezentului ghid si/sau a ghidului general la momentul contractării proiectelor.

Anexele incluse la cererea de finantare ca parte a contractul de finanțare se vor stabili prin instructiune a AMPOR și va fi comunicată OI.

Implementarea proiectelor este monitorizatat de catre OI din regiunea unde se implementeaza proiectul in conformitate cu prevederile contractului de finantare.

1. **Depunerea și soluționarea contestațiilor**

Depunerea și soluționarea contestațiilor în cadrul prezentului apel de proiecte se realizează în conformitate cu ***secțiunea 8.4 din cadrul Ghidului general.*** In cazul in care se va clarifica posibilitatea depunerii contestațiilor prin MYSMIS, AMPOR va emite o instrucțiune in acest sens. Pana la acel moment în cazul in care contestațiile sunt transmise doar prin MYSMIS, contestatarul iși asumă riscul că AMPOR/MLPDA să nu fie informat asupra contestației respective și să nu o soluționeze. Termenul de soluționare a contestațiilor depuse prin MYSMIS se calculează de la data la care MLDPA/AMPOR a fost informat de către OI/ADR despre depunerea acestora..

Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.

Contestațiile nedepuse la MLPDA/AMPOR în termenul de 30 de zile calendaristice de la data înştiinţării de către OI a rezultatului asupra procesului de evaluare și selecție nu vor fi analizate si vor fi respinse. Prin exceptie, in cazul in OI/ADR transmite la AM/MLDPA o contestație depusă prin MYSMIS în termenul de 30 de zile calendaristice de la data înştiinţării de către OI a rezultatului asupra procesului de evaluare și selecție, aceasta va fi analizată.

Contestațiile depuse la OI, chiar în termenul de 30 de zile anterior menționat, transmise ulterior de către OI la AMPOR în afara termenului anterior menționat nu vor fi analizate de către AMPOR si vor fi respinse.

1. **Prevederi procedurale pe perioada stării de urgentă/alertă**

Se aplică prevederile corespunzătoare din ghidul general și instrucțiunile emise de MLPDA prin AMPOR.

1. **Modificarea ghidului solicitantului**

***Prevederile secțiunii 9 din cadrul Ghidului general*** se aplică inclusiv pentru modificările/interpretările la prezentul ghid, în măsura în care nu sunt contradictorii cu prezentul ghid. Prin excepție, AMPOR poate emite instrucțiuni suplimentare asupra modalității de punctare, de interpretare și de aplicare prevederilor grilelor anexate la prezentul ghid, cu condiția publicării acestora și respectării principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție în cadrul prezentului apel.

MLPDA/AMPOR își rezervă dreptul de a modifica sau introduce noi clauze contractuale.

1. **Prevederi finale**

Prevederile prezentului ghid primează asupra ghidului general precum și asupra extraselor incluse în cadrul apelurilor de proiecte care se lansează prin MYSMIS. Solicitanții la finanțare nu se pot prevala doar de extrasele din cadrul prezentului document, incluse doar spre informarea acestora în cadrul aplicației MYSMIS în cadrul apelurilor aferente prezentului ghid.

Nu se aplică în cadrul prezentului ghid prevederile Ghidului general referitoare la procesul de evaluare, selecție contractare privind ITI Delta Dunării sau SUERD .

Nu se aplică în cadrul prezentului ghid prevederile privind apelurile competitive.

1. **Anexe**

În cadrul prezentului Ghid nu se aplică anexele și modelele standard din cadrul ***secțiunii 10 a Ghidului general care sunt reluate în cadrul prezentului ghid si/sau care contravin cu acestea.***

De asemenea, la prezentul document sunt anexate următoarele:

Anexa-11.1– Lista proiecte si solicitanți eligibili

Anexa-11.2– Grila de verificare și evaluare

Anexa-11.3 - Lista sub-domeniilor de specializare inteligentă pentru regiunile NE si NV

Anexa- 11.3 a - Lista sectoarelor excluse de la finanțare

Anexa 11.4 - Cererea de finanțare

* *Certificarea aplicației (Model A) pentru MYSMIS*
* *Declarația de eligibilitate (Model B)*
* *Declarația privind încadrarea în categoria IMM (Model C), inclusiv Regulile, principiile și recomandările în completarea Declarației privind încadrarea întreprinderii în categoria IMM*
* *Declarația de angajament (Model D)*
* *Declarația privind eligibilitatea TVA aferente cheltuielilor ce vor fi efectuate în cadrul proiectului propus spre finanțare din instrumente structurale (Model E)*
* *Acordul de Parteneriat (Model F)*
* *Model Plan de afaceri (Model G)*
* *Lista de echipamente/servicii achiziționate prin intermediul proiectului propus (Model H)*
* *Declarație prin care se certifica faptul că pe parcursul procesului de evaluare și selecție (nu) au fost înregistrate modificări asupra documentelor anexate la cererea de finanțare (Model K)*
* *Consimțământ privind prelucrarea datelor cu caracter personal (Model L)*

Anexa 11.5- Clauze specifice prezentului apel de proiecte (Model orientativ)

Anexa 11.6. Reguli, principii și recomandări privind încadrarea în categoriile de întreprinderi

1. Orice activitate care constă în furnizarea de bunuri și servicii pe o piață constituie o activitate economică [↑](#footnote-ref-1)
2. 4 Cazul C-248/84 Germania vs. Comisia Europeană, 1987, http://eur-lex.europa.eu/resource.html?uri=cellar:778cd864-a494-469b-a478-615e46d0bbaa.0002.06/DOC\_1&format=PDF [↑](#footnote-ref-2)
3. Versiunea inițială a Ghidului privind definirea IMM-urilor, elaborat de Comisia Europeană în 2005, poate fi descărcată, în limba română, la adresa <http://bookshop.europa.eu/ro/noua-defini-ie-a-imm-urilor-pbNB6004773/>

   Atât versiunea din 2005 a ghidului, cât și cea revizuită în 2015, conțin detalii și explicații în legătură condițiile de încadrare în categoria IMM-urilor, prevăzute în Recomandarea CE 361/2003. [↑](#footnote-ref-3)
4. REGULAMENTUL (UE) NR. 1301/2013 privind Fondul European de Dezvoltare Regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006 la articolul 3 [↑](#footnote-ref-4)
5. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar. [↑](#footnote-ref-5)
6. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE. [↑](#footnote-ref-6)
7. EBITDA = Profit net + Cheltuieli cu impozitele + Cheltuieli cu dobânzile + Cheltuieli cu amortizarea [↑](#footnote-ref-7)
8. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-8)
9. Ratele de schimb InforEuro sunt publicate la adresa <http://ec.europa.eu/budget/contracts_grants/info_contracts/inforeuro/index_en.cfm> [↑](#footnote-ref-9)
10. În sensul Regulamentului (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. [↑](#footnote-ref-10)
11. Pot avea calitatea de concedent, în numele statului, judeţului, oraşului sau comunei: ministerele sau alte organe de specialitate ale administraţiei publice centrale, pentru bunurile proprietate publică a statului; consiliile judeţene, consiliile locale, Consiliul General al Municipiului Bucureşti sau instituţiile publice de interes local, pentru bunurile proprietate publică a judeţului, oraşului sau comunei. –a se vedea Codul Civil și OUG nr. 54/2006 privind regimul contractelor de concesiune de bunuri proprietate publică dreptul de concesiune și OUG 57/2019 privind Codul Administrativ) [↑](#footnote-ref-11)